Қадимда маккажўхори — Dilkashradio.com\nАссалому алайкум. Бугунги суҳбатимизни жуда фойдали бўлган маккажўхори ҳақида. Бугунги кунда кўпчилик маккажўхорининг қадрига етишмайди. Унинг инсон организмига қай даражда фойдали эканини ҳамма ҳам билавермайди. Айнан шу сабаб, суҳбатимизни маккажўхори ҳақида маълумот беришдан бошлаймиз. Маккажўхори ҳақида жуда кўп гапиришади, қўшиқларда куйланади, кинофильмларда ёдга олинади. Маккажўхорининг оммабоп ўсимлик сифатидаги фойдаси унинг хилма-хил хусусиятларга эгалигидадир. Бу ўсимлик дастурхонимизга қандай келиб қолган? Маккажўхори ибтидоий жамоа кишиларини ҳам қизиқтириб қолган. Дони қаттиқ пўстлоқ билан қопланган ёввойи маккажўхори дони Марказий Америкага келиб қолган.\nАрхеологик қазишмалар берган маълумотларга кўра, деҳқончиликнинг пайдо бўлиши тахминан эрамиздан аввалги 5 мингинчи йилларга тўғри келаркан. Маккажўхорининг пайдо бўлганига эса бир неча юзлаб йиллар ўтгандир балки. Лекин бу ҳали олимлар томонидан аниқланмаган. Маккажўхори инсоният тараққиётига етарлича улуш қўша олган ўсимликдир. Уильям Фостернинг айтишича маккажўхори, Америка туб аҳолиси ҳаётининг тараққий этишида асосий роль ўйнаган. Бу ўсимликни ёввой турдан хонакилаштирган дастлабки одамлар, албатта уни ўзига хос парваришлашган ҳам. Шу тарзда бу ўсимликни етиштиришда турли йўллар ўйлаб топилган. Бугунги кунга келиб, бу ўсимликни етиштиришнинг кўплаб усуллари бор.\nБарча қитъалардаги археологлар, тарихчилар, ботаниклар ўзларининг илмий текширишларида маккажўхорининг дастлабки пайдо бўлган изларини топишга уриниб, уни гоҳ уч минг йил илгари қадимга аждодлар яшаган ғорларда, гоҳ қадимги дафина ва эски ривоятларда учратганлар. Лекин ҳамон маккажўхорининг дастлаб қаерда пайдо бўлгани аниқланган эмас. Бу ҳақида турли фикрлар мавжуд: Балки ҳинду қабилалари томонидан чатиштирилгани сабабли маккажўхорининг ватани Жанубий Америкадир. Балки унинг ватани жанубий Осиёдир? Дастлаб маккажўхори қай кўринишда бўлганини аниқ билмаймиз-у, бироқ Санкт-Петербургдаги ўсимликлар институтида ўсимликлар уруғиларининг кўпдан-кўп турлари сақланади.\nУ ерда маккажўхори ҳам бор. У қандай кўринишда денг? Маккажўхори сўталарининг шарсимони ҳам, кўпбошлиси ҳам, кўпшоҳлиси ҳам бор у ерда. Донларининг ранги ҳам сиз-у биз ўйлаганчалик оқ-сутли ёки сариқ рангда эмас. У ерда маккажўхориларнинг оддий сариқ ранглиси ҳам, йўл-йўллиси ҳам, қоп-қораси, пушти ва бинафша рангдагилари ҳам бор. Сизнингча бу навларнинг қайси бири дастлабкиси экан? Лойдан ясалган қадимги идишлардаги сўта тасвири ҳам, қадимги жойлардан топилган сўта ва донларнинг қолдиқлари ҳам қадимда кишилар уни жуда қадрлашганларидан дарак беради. Шарқий Африканинг анамба қабилаларидаги қадимги эртакда ҳикоя қилинишича, одамлар ибтидоий даврларда ҳамма нарсани хомлигича истеъмол қилишган, чунки пиширишни билишмаган. Бу ўсимлик ҳақида кўпроқ билишни истасангиз бизнинг кейинги суҳбатларимизни тингланг.\nСемизликнинг олдини олиш\n10 хил усули


Ҳуқуқшунос – oliymahad.uz\nҲуқуқшунос маслаҳатчи (юрисконсульт) бевосита Институт ректорига бўйсунган ҳолда амалдаги Ўзбекистон Республикаси қонунларига ва бошқа меъёрий ҳужжатларга, институт Уставига мувофиқ фаолият юритади. Бугунги кунда О.Парпиев ҳуқуқшунос маслаҳатчи (юрисконсульт) сифатида фаолият юритиб келмоқда.\nҲуқуқшунос маслаҳатчининг (юрисконсульт) вазифалари:\nИнститутда чиқариладиган барча фармойиш, қарор ва буйруқ лойиҳаларини назоратдан ўтказиш;\nИнститут билан бошқа ташкилотлар ўртасида тузиладиган шартномаларнинг тўғри тузилишини ва қонуний тарзда амалга оширилишини назорат қилиш;\nПрофессор-ўқитувчилар ва ходимларга ҳуқуқий маслаҳатлар бериш;\nШартнома, молия ва меҳнат интизомини мустаҳкамлашга қаратилган чора тадбирларни ишлаб чиқишда ва уларни амалга оширишда, институт мулкини сақлашда иштирок этиш;\nИнститут хўжалик ва молиявий фаолиятини яхшилашга қаратилган таклифларни ишлаб чиқишга ёрдам кўрсатиш;\nХўжалик шартномаларини тузишда иштирок этади ва уларнинг ҳуқуқий асосланганлиги кўриб чиқиш;\nИнститутга келган шикоятлар бўйича, жавобни тайёрлаш мақсадида, зарур бўлган маълумотларни, ҳисоб-китобларни, тушунтириш хатларни ва бошқа зарур бўлган ҳужжатларни ўз вақтида берилишини назорат қилиш;\nИнститут ходимларининг ҳуқуқий маданияти ва ҳуқуқий саводхонлигини оширишда, қабул қилинаётган норматив-ҳуқуқий ҳужжатларнинг мазмуни ва моҳиятини уларга етказишда қатнашиш;\nИнститут ходимларининг мурожаатлари бўйича уларга Институт фаолиятига тегишли ҳуқуқий ҳужжатларни топишга кўмаклашади, зарур ҳолларда уларнинг қоидалари бўйича тушунтиришлар бериш;\nШартномавий муносабатлардан келиб чиқадиган низолар юзасидан даъво ишларини олиб бориш;\nИнститут фаолиятида қонунчиликни бузиш ҳолларини олдини олиш юзасидан зарур чоралар кўриш учун раҳбарни хабардор қилиш.\nОлдингиРавил Гайнутдин муфтий Усмонхон Алимовга табрик хати йўлладиКейингиБухгалтерия


«Шумқадам» аёл: иккита «Титаник»ни чўктирган стюардесса\n08.03.2018 10:10 0 3084\nМашҳур «Титаник» кемасининг фожиали тақдири барчамизга маълум. У ўзининг илк рейсидаёқ ҳалокатга учраган ва уммон қаърига ғарқ бўлган. Лекин «Титаник»нинг иккита «ака-ука»си бўлганини ҳамма ҳам билавермайди. Энг қизиғи, ушбу кемаларнинг ҳам тақдири аянчли якунланган.\nШунингдек, ҳар учала кеманинг шум тақдирига бир аёл кишининг боғлиқлигидан-да кўпчилик бехабар. Вайолетт Констанс Жессоп исмли стюардессани «қора бева» деб аташ мумкин ва у бир вақтнинг ўзида дунё бўйлаб денгиз саёҳатига чиққан энг омадли аёллардан ҳисобланади.\nXX аср бошида «Уайт Стар Лайн» кемасозлик компанияси ўзининг катталиги ва тезлиги билан ажралиб турадиган бир неча йирик трансокеанлараро сузувчи кемалар устида иш бошлайди. «Ҳарленд энд Вулф» конструктор бюроси 1907 йили Белфаст шаҳрида ушбу лойиҳани ишлашга тушади.\nУчта лайнернинг биринчиси «Олимпик» деб номланади ва 1911 йил 14 июн куни фойдаланишга топширилади. Иккинчиси «Титаник» 1912 йил апрелда, учинчиси ва охиргиси «Британник» 1915 йил декабрда илк рейсини амалга оширади.\nВайолетт исмли стюардесса\n1887 йил 2 октябр куни Аргентинанинг Байя Бланка шаҳарчасида ирланд муҳожирлари Уилям Жессоп ва Кэтрин Келли оиласида қиз фарзанд дунёга келади ва унга Вайолетт исмини беришади. Болалигида қизалоқ сил билан касалланади ва шифокорлар унинг тузалишига умид йўқлигини айтишади, лекин қиз соғайиб кетади. Отаси вафот этгач, Вайолетт оиласи билан Буюк Британияга кўчиб келади ва у ерда аёллар ибодатхонаси қошидаги мактабда ўқий бошлайди.\nВайолетт оилада тўнғич фарзанд бўлгани сабабли, онаси хасталаниб қолганда тирикчилик унинг гарданига тушади. Қиз кемасозлик компаниясидаги йўловчи кемаларда стюардесса сифатида иш бошлайди.\n23 ёшли Вайолетт Жессоп 1911 йил июн ойида эндигина қуриб битказилган «Олимпик» кемасининг стюардессалари қаторига киради. Қизга бу сафар хуш келмайди, чунки кема Атлантика океани орқали сузиб ўтиши керак эди. Бироқ унинг бошқа чораси ҳам йўқ эди.\n1911 йил 20 сентябр куни «Олимпик» бошқа бир лайнер «Ҳоук» билан тўқнашиб кетади. Кемаларга шикаст етади, лекин чўкмайди. Ҳалокатда ҳеч ким қурбон бўлмайди, шунингдек, Жессоп ҳам омон қолади.\nБошқа кемалардан фарқли ўлароқ, «Олимпик» узоқроқ «яшайди». Биринчи жаҳон урушидан кейин Нью-Йоркка 257 та рейсни амалга оширади ва 1935 йилда металлоломга топширилади. Балки Вайолетт йўқ бўлгани учун «Олимпик» узоқроққа боргандир.\n1912 йил апрел ойида ҳар қанча қаршилик қилишига қарамай, Вайолетни «Титаник»ка ўтказишади. Уни «Титаник»нинг буюк келажагига ишонтиришади.\nШу йил 14 апрел куни Вайолетт навбатчилигини шеригига топшириб, ўз каютасига қайтади-да, ухлаб қолади ва қаттиқ силкинишдан уйғониб кетади. Бу пайтда «Титаник» айсбергга урилган эди.\nБошқа стюардессалар каби Вайолетт ҳам кеманинг энг юқори палубасига чиқишга буйруқ олади. Экипаж таркибида 23 нафар қиз бор эди ва улар ҳеч қандай ёрдам кўрсата олмасди. Тунги соат 1:20 да стюардессалар 16-рақамли қайиққа ўтирадилар. Вайолетт қайиққа чиққанида унинг қўлига бир чақалоқни беришади. Сўнг номаълум аёл болани тортиб олади. Кейинчалик қиз бу аёл гўдакнинг ҳақиқий онаси эканини билолмагани, қўрқиб ва музлаганидан сўроқ-саволга ҳоли йўқлигини айтиб берган.\n«Титаник» ҳалокатида 2224 йўловчидан фақатгина 710 киши омон қолади. Уларнинг орасида, табиийки, Вайолетт ҳам бор эди.\nТақдир учинчи лайнер «Британник»ни ҳам аяб ўтирмайди. Кеманинг қурилиш ишлари 1915 йили — Биринчи жаҳон уруши айни авжига чиққан паллада тамомланади. Британия адмираллиги лайнердан госпитал кема сифатида фойдаланишни маъқул кўради. 1916 йили Вайолетт Британия қизил хоч жамиятининг ҳамшираси сифатида «Британник» бортига чиқади.\n1916 йил 28 октябрда Густав Зисс бошчилигидаги U73 сувости кемаси Кеа ороли ва Греция соҳиллари орасидаги Кеа каналига миналар жойлаштиради. 21 ноябр куни соатига 20 узел (37.04 км./с) тезликда сузаётган «Британник» немис минасига дуч келади.\nАввалига ҳалокат жиддий бўлиб кўринмайди. Барчаси тонгда кузатилади, бу пайтда ҳамшираларга нонуштани бўлмаслик буюрилган эди. Айни шу дамда кема чўкаётгани аниқланади. Сўнг эвакуация эълон қилинади ва 1036 нафар одам, шу жумладан, Вайолетт Жессоп ҳам қутқарилади.\nҲозиргача аниқланмаган сабабларга кўра, «Британник» 55 дақиқада сув қаърига ғарқ бўлади, «Титаник» эса уч соатгача чўкмаган. Кема капитани Чарлз Бартлетт охиригача умидини сўндирмайди ва кемани саёзроқ жойга олиб чиқишга уринади, лекин бу фақат қурбонлар сони ортишига олиб келади холос. Жами 21 киши ҳалок бўлади.\nВайолетт Жессоп ҳалокат вақтида сувга сакрайди ва боши билан кема балкасига қаттиқ урилади. Жароҳат жуда жиддий эди, лекин буни Вайолетт бир неча йил ўтиб, бошида ёриқ пайдо бўлганини айтган шифокорнинг ташхисидан кейин англайди.\nНафақадаги ноёб топилма\nМазкур фожиадан тирик қайтган Вайолетт Жессоп «Олимпик» лойиҳасига қарашли ҳар учала кеманинг ҳалокатида омон қолган ягона одамга айланади.\nБиринчи жаҳон урушидан кейин Вайолетт стюардесса сифатида яна икки марта дунё бўйлаб саёҳатга отланади. Унинг умумий меҳнат стажи 42 йилни ташкил қилади. Англияда нафақага чиққан Жессоп «Титаник» ва «Британник» ҳалокати тадқиқотчилари учун ноёб топилма бўлиб қолади.\nВайолетт Жессоп 1971 йил 5 май куни 83 ёшида юрак етишмовчилигидан вафот этади.\nТитаник «Олимпик» «Британник» стюардесса Вайолетт Жессоп\nМаданият 19/12, 19:15\nХориж 27/10, 15:30\nЖамият 07/08, 15:46\nСамарқанддаги «Титаник» фожиаси. Аёл нега қўшнисини ўлдирди?


Никоҳ наслни, иффатни асровчидир - Hidoyat.uz\nАсосий саҳифа Мақолалар Никоҳ наслни, иффатни асровчидир\nЧоп этилди Aprel 11, 2019 Никоҳ наслни, иффатни асровчидирda fikr bildirishni o'chirish\nОила қўрғонининг пойдевори, унинг мустаҳкам қалъаси, эр-хотинни маҳкам боғловчи ришта никоҳдир. Никоҳ инсонлар жамиятида энг муқаддас масалаларидан биридир. Чунки ҳаётда ҳалол ва ҳаромни ажратиш, эр-хотиннинг ҳақ-ҳуқуқларига риоя этиш, оила тузиш, инсон наслининг давомийлигини таъминлаш, ёш авлод тарбияси каби муҳим масалаларнинг бари шаръий никоҳга боғлиқдир. Шунинг учун динимиз никоҳ асосида оила қуришга буюради. Аллоҳ таолонинг эр-хотин жуфтлигини яратишдан иродаси ҳам инсон наслини кўпайтириб, ер юзини обод қилиш эди:\nوَاللَّهُ جَعَلَ لَكُمْ مِنْ أَنْفُسِكُمْ أَزْوَاجًا وَجَعَلَ لَكُمْ مِنْ أَزْوَاجِكُمْ بَنِينَ وَحَفَدَةً وَرَزَقَكُمْ مِنَ الطَّيِّبَا\n“Аллоҳ сизлар учун ўзларингиздан жуфтлар яратиб, жуфтларингиздан сизлар учун ўғиллар ва набиралар пайдо қилди ва сизларни пок нарсалардан ризқлантиради…” (Наҳл сураси, 72-оят).\nПайғамбаримиз (алайҳиссалом) бир ҳадисларида: “Никоҳ менинг суннатимдир, ким суннатимдан юз ўгирса, у мендан эмас” (яъни умматимдан эмас), деганлар. Демак, никоҳ асосида турмуш қуриш Аллоҳ таолонинг буйруғи, Пайғамбар (алайҳиссалом)нинг суннатлари экан, мусулмон киши никоҳ асосида оила қуриши, турли сабабларни рўкач қилиб, уни пайсалга солмаслиги лозим. Никоҳ туфайли инсон ўз насл-насабининг поклигини сақлайди, иффатини асрайди, бузуқлик, зино сингари ҳаром ишлардан сақланади.\nАбдуллоҳ ибн Масъуд (розияллоҳу анҳу)дан ривоят қилинади. Расулуллоҳ (соллаллоҳу алайҳи ва саллам): “Эй ёшлар жамоаси, сизлардан ким никоҳга қодир бўлса, уйлансин, чунки бу кўзнинг тийилиши ва фаржнинг поклигидир. Ким унга қодир бўлмаса, унда рўза тутсин, чунки у билан шаҳват сўндирилади”, дедилар (Имом Бухорий ва Имом Муслим ривоятлари).\nИслом таълимотига кўра, оила Яратганнинг розилигини топиш, Пайғамбаримиз (алайҳиссалом) ахлоқлари, исломий одоб билан зийнатланиш мақсадида қурилади. Аллоҳ таоло шу боис эр ва хотиннинг оила қуриб, кўпайиши учун уларга тотувликда, аҳилликда бир-бирларига шафқат ва меҳрибонлик кўрсатиб умргузаронлик қилишни буюрган. Аллоҳ таоло айтади:\nОила мустаҳкам бўлса, жамият тотув, аҳил ва барқарор бўлади, унга ҳеч нарса рахна сололмайди. Агар оилалар жанжал-можаролардан бўшамай қолса, жамиятнинг ҳам тинчи бузилади, юртдан барака кўтарилади, фарзандлар тарбияси бузилади ва инсонлар ўртасидаги муносабатлар издан чиқади.\nКўпинча янги турмуш қураётган келин-куёвларни кўрган ёши улуғлар беихтиёр: “Илоҳо, янги турмуш қураётган келин-куёв бахтли бўлишсин, оиласида тотувлик, аҳиллик ошён қурсин”, деб дуога қўл очишади. Афсус, келин-куёвларнинг ҳаммаси ҳам умрлари давомида оила номли ошёнларини авайлаб асрай олишмайди. Бўлар-бўлмас гап-сўзлар, арзимас баҳоналар билан ширин турмушларини оғуга айлантиришади. Бир-бирларини тушунмасликдан, муроса илмини билмасликдан бир оилада яшаётган икки киши душман-ғанимга айланади. Қанча оилалар бузилиб, кишилар азият чекади, болалар етим бўлади, асаблар қақшайди. Ажрашишмаган тақдирда ҳам, бутун умрлари ғурбат, ғам ва изтиробда ўтади.\nОиланинг тотувлиги бир кишига ёки бир сабабга боғлиқ эмас. Бунинг учун ҳамма – келин-куёв ҳам, энг аввало, ота-оналар, оила ташқарисидагилар ва кенг жамоатчилик ҳам баравар жон койитмаса, кўзланган мақсадга эришиб бўлмайди. Янги оила қурган куёвнинг ота-оналари биринчи кунларданоқ кўнгилчанлик қилиб, келинни талтайтириб юбормай, турмуш синоатларига тайёрлаб борса, ҳаёт фақат ўйин-кулги ва кўнгилхушликлардан иборат эмаслигини унга тушунтира олса, хотиннинг энг асосий бурчи эрга итоат эканини етказа олса, орада уруш-жанжаллар келиб чиқмайди, икки ёшнинг бахти завол топмайди.\nЁки оиладаги катталар, айниқса, қайноналар сал бағрикенгроқ, сабрлироқ, адолатлироқ бўлишса, қайноталар тажрибалари ва мавқеларидан келиб чиқиб, ёшларга насиҳат қилишса, оиланинг бошқа аъзолари келин-куёвнинг турмушига аралашишмаса, ишлар чаппасига кетмайди. Жиндай муросасизлик ҳам баъзан қимматга тушади. Шунинг учун ҳам динимиз ёшлар ўртасида аҳиллик йўқолса, уларни яраштиришга, бунинг учун ҳар икки томондан холис, адолатли ҳакамларни жалб қилишга буюради. Аллоҳ азза ва жалла айтади:\n“Агар улар (эр-хотин)нинг оралари бузилиб кетишидан қўрқсангиз, эр оиласидан бир ҳакам, хотин оиласидан бир ҳакам юборингиз. Агар (эр-хотин) ислоҳни хоҳласалар, Аллоҳ ўрталарини мувофиқлаштиргай. Албатта, Аллоҳ билимдон ва хабардор Зотдир” (Нисо сураси, 35-оят).\nАли ибн Абу Толиб (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам): “Одамларнинг аразлашганларини яраштириб қўйиш бир нафл намоз ўқишдан ва нафл рўза тутишдан кўра савоблироқдир”, деганлар» (Имом Табароний ривояти).\nКўпинча оилада ота-она ва фарзандлар, оиланинг бошқа аъзолари орасида ҳам турли келишмовчилик, бир-бирини тушунмаслик каби ҳолатлар учраб туради. Арзимаган сабаб-баҳоналар билан тинч хонадонлар уруш-жанжаллар, жанг ва можаролар масканига айланади. Бир-бирига яқин, қадрдон, қариндош одамлар ўртасида меҳр-оқибат кўтарилади. Муносабатлар бузилиб, ахлоқ-одоб қоидалари поймол қилинади, жамият осойишталигига путур етади.\nХалқимиз: “Оила қуриш игна билан қаср барпо қилишга тенг”, дейди. Дарҳақиқат, оиланинг, турмушнинг, рўзғорнинг минг бир машаққати, синови бор. Кўпинча оилавий муносабатлар ҳақида сўз борар экан, уни бузилишга олиб борувчи омил ва сабабларни ҳар ким ўзича ҳар хил шарҳлайди. Кимдир оиладан тинчлик ва хотиржамликнинг кетишида бутун айбни эрнинг “бўшанглигига”, хотинига сўзини ўтказолмаётганига йўяди. Кимдир хотиннинг ўткирлиги, маккорлиги, итоатсизлигини ҳамма ихтилоф ва келишмовчиликлар сабабчиси деб ўйлайди. Бошқалар оилавий келишмовчиликлар кўпроқ золим қайноналарнинг ёвузлиги ёки гапуқмас келинларнинг қайсарлиги боис содир бўлади, деб ҳисоблашади. Айримлар асосий жанжал моддий етишмовчиликлардан, қўл калталигидан келиб чиқишини тахмин қилади. Кимлардир бола тарбиясига эътиборсизлик қилгани боис у улғайганида энди бунинг азобини тортаётганидан зорланади. Аслида бунга ким айбдор?\nШайх Муҳаммад Абу Заҳра оилани уч қисмга бўлади: биринчи қисм – эр-хотин, иккинчи қисм – фарзандлар, учинчиси эса – яқин қариндошлар (яъни, ота-она, ака-ука, опа-сингил ва бошқалар)дир. Ана шу уч қисм аҳил-тотув бўлгандагина оила тинч-осойишта ва файзли бўлади, акс ҳолда уруш-жанжалдан боши чиқмайди. Атоқли мутафаккир Олиматул Банот: “Оилавий масалаларда эр билан хотин ўртасида тотувлик ва маслаҳатлашиб иш тутиш бўлмаса, бундай оила азоб ва машаққат масканига айланади”, дейди.\nЭнг алам қиладиган жойи, ҳозир оилавий уруш-жанжаллар, қўйди-чиқдиларга сабаб бўлаётган нарсалар жуда арзимасдир. Бирида овқатнинг шўрлигидан, бошқасида келиннинг қайнонага салом бермаганидан, яна бирида ҳайит йўқловида тоғоранинг битта кам қилинганидан, бошқасида куёвнинг ишдан кеч келишидан бошланган беҳуда гаплар бора-бора оиланинг бузилишига сабаб бўлади. Одамлар оила тақдирига, икки ёшнинг бахтига шунчалар бепарво ва енгил қарайдиган бўлиб кетишганми?\nКейинги пайтда янги турмуш қурганлар ўртасида бўлар-бўлмас, майда нарсалар сабабидан хотинини талоқ қилиш ёки келинларнинг эрларидан талоғини сўраши каби кўнгилсиз ҳолатлар кўпайиб боряпти. Наҳотки, талоқ ниҳоятда жиддий нарса эканини, бу сўздан Аллоҳнинг Арши ларзага келишини тушунишмаса? Савбон (розияллоҳу анҳу)дан ривоят қилинади: Расулуллоҳ (соллаллоҳу алайҳи ва саллам): “Қайси бир аёл эридан сабабсиз талоқ сўраса, жаннат ҳиди унга ҳаромдир”, деганлар (Имом Аҳмад ривояти).\nКўпинча икки ёш бахтига уларнинг ота-оналари ҳам зомин бўлиб қолишади. Келин-куёв турмушига ҳар бир майда-чуйда хусусида аралашавериш, келиннинг гапларидан, ишларидан хато ахтаравериш ёки куёвнинг қандай рўзғор тутишида ҳаддан зиёд ақл ўргатавериш, умуман, ёшларни бўлар-бўлмасга тергайвериш ҳам улар ўртасига совуқчилик тушишига сабаб бўлади.\nРивоят қилишларича, бир киши хотинининг муросасизлигидан, итоатсизлигидан тўйиб кетиб, ҳазрат Умарга шикоят қилиш учун у кишининг уйига борибди. Эшикка яқинлашса, ичкаридан аёл кишининг қаттиқ-қаттиқ гапираётгани эшитилибди. Шунда бояги киши: «Халифанинг уйида ҳам бу можаро бор экан, яхшиси, индамай кетақолай», деб ортига қайтмоқчи бўлибди. Шу пайт ичкаридан ҳазрат Умар чиқиб қолибдилар. Юмуш билан келган одамнинг изига қайтиб кетаётгани сабабини сўрабдилар. Арзга келган одам: “Хотинимнинг зулмидан шикоят қилиб келувдим, қарасам, бу машмаша сизнинг ҳам бошингизда бор экан, шунга қайтиб кетмоқчи бўлиб турувдим”, деб жавоб қилибди. Шунда ҳазрат Умар: “Қизиқ одам экансан-ку, ахир аёллар овқатимизни пиширса, кир-чирларни ювса, болаларимизни тарбия қилса, бутун рўзғор ишларини зиммасига олган бўлса-ю, онда-сондаги норозиликларига сабр қилмасак, инсофдан бўлармикин”, дейдилар.\nЭнди масаланинг бошқа томонига эътиборни қаратайлик. Қиз эри устидан ота-онасига шикоят қилиб келди, дейлик. Ота-она кўпни кўрган, мулоҳазали, ақлли бўлса-ку, яхши. «Қизим, оилада нималар бўлмайди, агар эринг билан бир умр бирга бўлишни истасанг, унинг танбеҳларига рози бўл, сабр қил, ҳаммаси яхши бўлиб кетади», деб панд-насиҳатлар билан изига қайтариб юборишади. Аксари ҳолларда эса, ота ёки она қизининг топиб келган гапини рўкач қилиб, куёвни «тартибга чақиришга», «тавбасига бир таянтириб қўйишга» киришади, ҳатто у билан ёқалашишгача боради. Айниқса, бу ҳол қиз томон бойлик, мартаба ва насабда бир поғона баландроқ оилаларда кўп учрайди. Оқибатда куёв билан қайнота-қайнона ўртасида, қудалар ўртасида «парда кўтарилади». Хўрланган, иззати топталган йигитнинг кўзига ҳеч нарса, ҳатто севиб уйланган аёли, шириндан шакар фарзандлари ҳам кўринмай қолади. Уйига гап ташиб, «деди-деди»лари билан оиласи бахтини поймол қилган хотинидан воз кечишга мажбур бўлади. Хотинининг жиндай фаросатсизлиги туфайли ширин турмушга хотима қўйилади. Асмо бинти Язид ансория (розияллоҳу анҳо)дан ривоят қилинади: «Тенгдош қизлар билан ўтирган эдим, олдимиздан Пайғамбаримиз (соллаллоҳу алайҳи ва саллам) ўтдилар. У зот салом бердилар ва: “Валинеъматларингизга ношукрликдан эҳтиёт бўлинглар”, дедилар. Мен дугоналарим ичида савол беришга журъатлироғи эдим: “Эй Аллоҳнинг расули, валинеъматларга ношукрлик нима?” деб сўрадим. “Бирингиз ота-она бағрида узоқ вақт эрсиз ўтиради. Сўнг Аллоҳ унга эр неъматини ато қилади, фарзанд беради. (Аммо аёл) жаҳл устида “Сендан ҳеч яхшилик кўрмадим” деб, куфрони неъмат қилиб қўяди, дедилар» (Имом Бухорий ривояти).\nАбу Ҳурайра (розияллоҳу анҳу)дан ривоят қилинади. Расулуллоҳ (соллаллоҳу алайҳи ва салам): «Аёлларнинг яхшиси – назар солсанг, хурсанд қиладиган, амр қилсанг, итоатда бўладиган, йўқлигингда ўз номусини ва сенинг молингни муҳофаза этадиганидир», деганлар (Имом Табарий ва Ибн Абу Ҳотим ривоятлари).\nДинимиз талабига кўра, эр оиланинг раҳбари, унинг ҳамма томонига масъул ҳисобланади. Аммо бу айримлар ўйлаганидек, «деганим деган» қабилида иш тутиш, оиланинг бошқа аъзоларига зулм ўтказиш ҳуқуқи берилгани эмас. Аксинча, эр хотинининг ҳақларини тўла адо этади, ўзи ва хотини томонидан ота-она ҳурмат-эҳтиром қилинишини таъминлайди, рўзғор таъминоти билан шуғулланади, оиласини ҳалол ризқ билан боқади. Бу дегани – ўзи еганини оиласига едиради, ўзи кийганини кийдиради, рўзғорнинг керакли жиҳозларини харид қилади. Хотинига яхши муомалада бўлади. Унинг белгилаб қўйилган ҳақларини тўла адо этади. Агар аёл қайсарроқ бўлса, уни панд-насиҳат, танбеҳ билан аста-секин йўлга солади.\nЭрларнинг яна бир вазифаси – хотинлари хато ёки камчиликка йўл қўйса, кечиримли бўлиш, қусурини тузатиш, айбини беркитиш, хотини ва оиланинг бошқа аъзолари ўртасида ихтилоф чиқса, буни ислоҳ қилиш ва муросага келтиришдир.\n«Келин олиш осон, қайнона бўлиш қийин», дейишган момоларимиз. Келин келиши билан қайнона ҳамма юмуш-ташвишлардан фориғ бўлиб, роҳат-фароғатга ўтиб қолмайди. Аксинча, унинг зиммасига ўзга хонадон фарзанди ўз оиласида палак отиши, не машаққат билан тикланган оиланинг камолга етиши, ўғли ва келини тотув турмуш кечириши йўлида катта масъулият юкланади. Ахир, “Катталар ёшлар учун бир кўприк”, деб бежиз айтишмаган. Келинни бир ердан бошқа бир ерга кўчириб ўтқазилган ниҳолга ўхшатишлари ҳам бежиз эмас, унга алоҳида меҳр-муҳаббат, алоҳида парвариш керак.\nДонишмандлар бундай дейишади: “Эр билан хотин оиланинг икки хожаси, хонадоннинг зийнатидир. Эр ва хотиннинг биргаликдаги вазифалари бир-бирларига садоқат, ишонч, эҳтиром, муҳаббат, хотир сақлаш ва ёрдам қилишдир. Садоқат уйланишнинг руҳидир. Ноўрин ҳаракатлар, ғавғо-жанжаллар уйланиш руҳини бузиб, оила саодатини барбод этади. Турмуш ва уй-рўзғорга тегишли ишларни эр-хотин бир-бирларидан яширмасликлари керак. Эр баъзида хотинининг ноўрин ишини билса, унга мулойимлик билан насиҳат қилиши, бу ишининг хато ёки гуноҳ эканини тушунтириши зарур. Хотин ҳам эрининг эҳтиёжини, саъйи ва касбида ялқовлигини сезса, уни тўғри йўлга солиб кўнглини кўтарсин, тасалли берсин, ғайрат бағишласин. Икки томон ҳар қандай ҳолатда ҳам бир-бирларини ташламасликка аҳд-паймон қилишлари талаб этилади. Масалан, улардан бири касал бўлса, иккинчисининг илтифотсиз қараб, уни ўз ҳолига ташлаб қўйиши кечирилмас ҳолдир”.\nОилавий турмуш бежиз “умр савдоси” дейилмаган. Бу савдо сотувчи ва олувчининг розилиги асосига қурилсагина, ғирромлик ва алдов аралашмай, ҳалол бўлсагина, иккала тарафга баравар фойда келтиради. Ё сотувчи фақат ўз фойдасини кўзлаб, харидор ҳақида ўйламаса ёки аксинча бўлса, бу савдонинг умри қисқа бўлади. Оила ҳаётида ҳам эр-хотин “ҳалол савдо” қилишсагина, турмушлари файзли, ҳаётлари фароғатли кечади.\nАйниқса, ҳозирги пайтда молпарастлик, бойликка ружу қўйиш, кимўзарга дунёсини кўз-кўз қилиш халқимизга қимматга тушяпти. Қанча оилалар арзимас матоҳлар деб бошланган жанжаллардан пароканда бўляпти. Наҳот, кулфатларга сабаб бўлувчи молпарастлик балосидан қутулиш, ҳар ишда қаноатли, камтар бўлиш шунчалик мушкул иш бўлса?!\nОила ҳаёти ҳеч қачон сидирғасига фақат шоду хуррамлик, бахт-саодатдан иборат бўлмайди. Турмушда ихтилоф ва ташвишлар, қийинчилик ва етишмовчиликлар, мусибат ва ғам-андуҳлар ҳам учрайди. Эр-хотин биргалашиб қарши курашсагина, уларни енгиш осон кечади, оила хотиржамлиги барқарор бўлади. Агар бундай қийин пайтларда муроса бузилса, ўзаро самимият йўқолса, бирининг ташвишига иккинчиси томошабин бўлиб турса, бу оиладан тотувлик кетади. Аллоҳ таоло барчамизни оила тотувлиги ҳақида жон куйдирадиган, бир-биримизга меҳр-мурувватли солиҳ бандаларидан этиб, икки дунё саодатига мушарраф айласин. Оилаларимизда тинчлик-хотиржамлик, ўзаро аҳиллик, муроса ва садоқат барқарор бўлишини насиб этсин!


"Сайлов демократик тамойиллар, очиқ ва ошкора ўтаётир"\nБугун Ўзбекистон Республикаси Олий Мажлиси Қонунчилик палатасига бошланган сайлов жараёнларини хорижий давлатлар ва халқаро ташкилотлардан келган 300 га яқин кузатувчи кузатиб бораётир. Ўзбекистон Миллий ахборот агентлиги мухбирлари уларнинг айримлари билан суҳбатда бўлиб, мамлакатимиз сайлов тизими, парламент сайловига тайёргарлик, сайлов жараёни ҳақидаги фикрлари билан қизиқди.\nЕли Краковский, Жанубий ва Марказий Осиё хавфсизлиги масалалари бўйича эксперт, Ж.Хопкинс университети ҳузуридаги Марказий Осиё ва Кавказ институти катта илмий ходими (АҚСҲ):\n– Эрта тонгдан Тошкентдаги 545-сайлов участкасига келиб, Ўзбекистон Республикаси парламенти сайлови жараёнларини диққат билан кузатяпман. Ҳали барвақт бўлишига қарамай, сайловчиларнинг овоз бериш жараёнида фаол иштирок этаётгани мени ғоят қувонтирди. Бу уларнинг мамлакат тақдирига бефарқ эмаслигидан далолат.\nЮртингизда сайлов жараёнлари демократик тамойиллар, кўппартиявийлик ва муқобиллик асосида, очиқ ва ошкора руҳда ўтаётганини алоҳида таъкидлашни истардим. Сайлов участкаларида сайловчилар ва кузатувчилар учун барча қулай шароитлар яратилган, жумладан, зарур ускуналар билан жиҳозланган тиббиёт ҳамда она ва бола хоналари ташкил этилган. Бошқа мамлакатларда ўтказиладиган сайловларда бундай юксак савиядаги ташкилий ишлар камдан кам учрайди. Депутатликка номзодларнинг таржимаи ҳоли ва тарғибот-ташвиқот дастурлари ўзига хос ва турли йўналишларни ўзида мужассам этган. Номзодларнинг дастурлари билан сайловчиларни яқиндан таништириш мақсадида жамоат жойларида – кўчалар, дўконлар, шифохона ва мактаблар каби турли муассасаларда плакатларнинг осиб қўйилгани юртингизда сайлов жараёнларининг демократик руҳда ўтаётганининг яна бир ёрқин ифодасидир.\nЎзбекистоннинг турли сиёсий партияларидан юзлаб номзодларнинг қатнашиши, сайловчиларнинг танлаш имкониятини оширишга хизмат қилади. Депутатликка номзодлар ичида ўнлаб хотин-қизлар вакилларининг борлигини мамлакатингиз сайлов тизимидаги ютуқлардандир. Бу Ўзбекистонда хотин-қизларнинг ижтимоий-сиёсий фаоллигини ошириш борасида олиб борилаётган кенг кўламли ишларнинг амалий самарасидир. Мамлакатингизда бу борада эришилган кўрсаткичларга ҳавас қилса арзийди.


Бугун Халқаро оилалар куни 22 марта нишонланади\n08:14 / 15.05.2015\nБугун, 15 май куни, жаҳон миқёсида Халқаро оилалар куни (International Day of Families) нишонланади. Ушбу байрам БМТ Бош Ассамблеяси томонидан 1993 йил 20 сентябридаги Халқаро оила йили тўғрисидаги резолюцияга мувофиқ 1994 йилнинг 15 майидан буён мунтазам равишда нишонланиб келади.\nХалқаро оилалар кунини ўтказишдан мақсад жаҳон ҳамжамияти диққатини оилавий қадриятларга ва оила инстути билан боғлиқ муаммоларга қаратишдир. Байрам муносабати билан ҳар йили БМТ бош котибининг мурожаати эълон қилинади.\nKun.uz таҳририяти ушбу санада барчага мустаҳкам оилавий бахт тилаб қолади.


Ўзбекистон 168 14.08.2019 12:03:50\nҚашқадарё вилоятида рангли металл парчаларини мамалакатимиз ҳудудидан ноқонуний олиб чиқиб кетиш ҳолатларининг олдини олиш бўйича божхоначилар томонидан ҳуқуқни муҳофаза қилувчи орган ходимлари билан ҳамкорликдаги тадбирлар давом этаётгани ҳақида хабар қилади Давлат Божхона қўмитаси матбуот хизмати.\nХусусан, Қашқадарё вилоят божхона бошқармаси ходимлари ҳамда ички ишлар идоралари вакиллари билан ҳамкорликда Чироқчи туманида ўтказилган тезкор тадбир давомида фуқаро Н.Б. бошқарувидаги Камаз русумли юк автомашинаси шубҳа остига олиниб, тўхтатилди ва холислар иштирокида кўздан кечирилди.\nБир қарашда автомашина юкхонаси бўшдек туюлса-да, аммо юкхонада тахтадан яширин бўлма ҳосил қилингани аниқланди. Ушбу ҳуфёна жойга эса ҳеч қандай тегишли ҳужжатларга эга бўлмаган 1 тонна 244 килограмм рангли металл парчалари яширилган экан.\nАшёвий далил сифатида олинган, қиймати эса 16 млн. сўмлик рангли металл парчалари “Ўзиккиламчирангметзавод” АЖнинг вилоятдаги филиалига вақтинча сақловга топширилди.\nҲозирда мазкур ҳолат юзасидан текширув ишлари олиб борилмоқда, дейилади хабарда.


Ўзбекистон собиқ Бош прокурори Рашиджон Қодиров ҳибсга олинди « Ўзбекистон Халқ Ҳаракати\n22 February 2018 - 18:56\nЎзбекистон Бош прокуратураси мулозимининг “Озодлик” радиосига билдиришича, мамлакат собиқ Бош прокурори Рашиджон Қодиров 22 февраль куни Тошкентда ҳибсга олинган.\nБош прокуратурадаги “Озодлик” радиоси манбасига кўра, Рашиджон Қодировга нисбатан йирик миқдорда давлат мулкини ўзлаштириш ва хориж банклари воситасида пул ювиш амалиëтларини ўтказиш айби қўйилган ва унга нисбатан ҳибсга олиш эҳтиëт чораси қўлланилган.\nБош прокуратура матбуот хизматининг маҳаллий вақт билан кечки соат 8:30 ларда “Озодлик” радиоси боғланган мулозими¸ бу воқеадан хабари йўқлиги боис¸ хабарни на тасдиқлаш ва на инкор қилишини билдирди.\nРашид Қодировнинг Бош прокурор сифатидаги фаолиятидан яхши хабардор мулозимларнинг “Озодлик” радиосига айтишича¸ Қодиров Ўзбекистондаги яширин бойлардан биридир. “Озодлик” радиоси мухбирлари кўрган Латвия кўчмас мулк реестларига доир ҳужжатларга кўра, Рашид Қодиров оиласи бу мамлакатда ҳашаматли уйларга эгалик қилади.\n“Озодлик” радиоси тасарруфидаги маълумотларга кўра, Тошкент вилояти Зангиота туманида фаолият олиб бораëтган ва бир марталик шприцлар ҳамда бошқа дори-дармонлар ишлаб чиқарадиган “Asia Trade” ширкати муассиси Рашид Қодировнинг ўғли Алишер Қодировдир.


Муниса Ризаева: «ОХИРИ ТАНСОҚЧИ ОЛИШГА МАЖБУР БЎЛДИМ!» - 4 Мая 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Juma, 26.02.2021, 03:33\nГлавная » 2013 » May » 4 » Муниса Ризаева: «ОХИРИ ТАНСОҚЧИ ОЛИШГА МАЖБУР БЎЛДИМ!»\n— Ёдингизда бўлса, илк бора «Марди майдон» жонли ижро фестивалида созандалар мусиқамни бузиб қўйишди, натижада саҳнада ўзимни йўқотиб қўймай, куйлаб кетавердим. Иккинчи маротаба «Марди майдон»да эса ўз созандаларим билан иштирок этдим. Мен ҳамма нарсага, айниқса, ижодимга жиддий ёндошишга ўрганганман. Зеро, мени биров куйлашга ундамаган, пул ҳам тикмаган. Орзуим ушалишига анча интилганман ва 25 ёшимдагина бунга эришдим. Ҳатто бизнес билан боғлиқ ишимга ҳам бу қадар жиддий ёндошмагандим, сабаби, ижоднинг «касалиман». Шунинг учун, жонли ижрода ҳам куйлаш қийинчилик туғдирмайди.\n- Ботир Қодиров билан дуэт айтаётган экансиз. Ботир сизга бўлажак дуэтни эшиттиргани ва ҳали аниқ жавобингизни билмаслигини айтди.\n— Ботир Қодировдек хонанда менга дуэт таклиф қилганидан хурсанд бўлдим. Унинг «Гўзалсан» қўшиғига ишланган клипни кўргач, онам эътибор беришимни айтдилар. Унинг йўналиши ҳам меникига ўхшаш туюлди. Фарқи, мен фольклорни Европа йўналиши билан уйғунлаштирган бўлсам, у эса акси, афроамерика йўналишида шарқона миллий тарзда куйлади. Кейин эса унинг ижодини кузата бошладим. Уни халқ жудаям севиб ҳурмат қилишини билдим. «Айрилма ёр» қўшиғим чиққанидан бир ой ўтиб, Ботир менга қўнғироқ қилиб, ижодим унга манзур эканлигини билдириб, дуэт ҳақида гап очганди. Лекин у пайтлар режаларим бошқача бўлиб, бу дуэтни сал кечиктиришга тўғри келди. Кейин «Уммон» билан дуэт бўлди, кетма-кет яна дуэт чиқариш нотўҳғри, деган фикрга келдим. Мана, айни пайтда Ботир қўнғироқ қилиб, бир ғоя борлигини билдирди. Қўшиқ менга жуда қизиқ туюлди, унинг студиясига келиб тингладим, жуда ёқди. Ваҳоланки, бирор мусиқа билан мени ҳайратлантириш жуда қийин. Хуллас, бу дуэт амалга ошади, деб ўйлайман.\n- Райҳоннинг интервьюларидан бирида «Яқин дугонам эди, энди эса йўқ» маъносида айтилган машҳур хонанда сиз эканлигингизни тан оласизми?\n— Кўпчилик ҳақида бошқачароқ фикрда эдим. Бу дунёда ишониш ва самимий муносабатда бўлиш шарт эмас экан. Лекин ҳеч ким билан гаплашмасликка ҳаракат қилиб, эҳтиёткорона яшаб (ролга кириб), яқинларимга «Здравствуйте» деб ўтиб кета олмайман. Аввал қандай муносабатда бўлсам, шундайлигимча қоламан. Мен ҳақимда кимдир қандайдир фикрда бўлиб, нимадир гапиргани менга муҳим эмас. Райҳонга аввал қандай муносабатда бўлсам, шундай муносабатда қолавераман. Бунга сабаб ва сабабчи инсонлар ҳам бўлди. Райҳон учун нимаики қилган бўлсам, чин дилдан қилганман. -\nШоу-бизнесда дўстликка ишонасизми? Мисоллар кўп ва ҳеч қайсиси яхшилик билан тугамайдигандек…\n— Тўғрисини айтайми? Йўқ, мен ҳам энди шоу-бизнесдаги дўстликка ишонмайман.\n- Шартмиди ким биландир дўстлашиш?\n— Энди дўстлашаётганим ҳам йўқ. Бугунги кунга келиб бирорта дугонам ҳам йўқ. Яқиндагина онамга айтгандим: Райҳоннинг ҳаётимда ўрни алоҳида, у менинг юрагимда ҳамиша бўлаверади, мен уни яхши кўраман. Ўз вақтида опамдек бўлиб қолганди. Мени кўп нарсага ўргатганди. Қачонлардир берган маслаҳатлари, бугунги кунга келиб жудаям ёрдами тегмоқда. «Ҳозир дўст эмасмисизлар?» деб кўп савол беришмоқда. Гап дўстликда эмас, гап муносабатда! Унга муносабатим ижобий.\n- Инсон сифатидами, ижодкор сифатида?\n— Ижоднинг бу ерга умуман алоқаси йўқ. Райҳон билан Мунисанинг дўстлиги сабаби, у Райҳон эканлигида, деган гапларни ҳам эшитганман. Мен қандай мавқедаги одамлар билан таниш эканлигимни билишармикан? Москва ва хорижда ҳамма катта юлдузларни биламан ва мен дўстларни мавқеига қараб танлайдиганлардан эмасман.\n- Райҳонни юлдузлик даражаси билан ўлчашадиган бўлса, бугунги кундаги сизнинг ҳам мавқеингиз рейтингда-ку? — Райҳон ва Шаҳзодагача менга ҳали анча бор. Уларнинг санъатдаги муддати ва тажрибаси катта.\n- Машҳурлик масъулиятдан ташқари яна нималарга ўргатди? — Ўзимни бошқаришни ўргандим.\n- Феъл-атворингиздан азият чеккан пайтлар бўлганми? — Ҳа. Мана узоққа бориб нима қилдик, айни дамдаги воқеалар бунга мисол. Биласизми, менинг энг катта хатоим нимада? Ишончда! Ҳаммага ишонавераман, ҳамиша кимлар учундир куюниб юраман. Онам «нега ҳамма инсонларни яхши деб ишонаверасан», деб кўп уришадилар. Мана, бугунги кундаги саҳнада қўшиқ куйлаш орзуимга эришдим-ку, буниям Худо қайсидир яхшилигим эвазига бергандир, дейман. Менга ҳамиша Худо кўмак беради. Биласизми, кўпгина ҳолатлардан ўзим чиқишга ҳаракат қилмайман, шундай бўладики, ўз-ўзидан ҳал бўлиб кетаверади. Бу одамларга бўлган муносабатим яхшилиги, ёмонлик тиламаслигим ва ғайирлигим йўқлиги натижасидан, деб ўйлайман.\n- Бугунги кундаги кўпгина хонандалардан вокал ютуғингиз ҳам борлигини тан олиш керак.— Билмадим, шундай дейсиз-у, вокал тарафлама овози зўрлардан кўплари ҳануз омади юришмаётгандек. Шунинг учун бўлса керак, бу омад, деб биламан. 30-40 йил саҳнада бўлиб, ютуққа эришолмаган тақдирлардан хабардорман. Омад барибир керак. Асосийси, қулоқни ёпиб ишлаш керак экан, оёқдан чалишлар кўп бўларкан… Яқиндагина йўқ жойдан шундай бир муаммо кўтаришдики, ҳеч кимга бу нарсани раво кўрмайман. «Она, бошқа қўшиқ куйлашни истамайман», деб туриб олдим. Бу ҳақида айтмоқчи эмасдим. Онаси: - Бу Мунисанинг ҳаётидаги энг оғир дамлари бўлгани рост…\nМуниса: - Энг оғир ва даҳшатли даврим бўлди, озиб кетдим. Шифохонага тушиб қолдим ва мен билан ҳатто руҳшунослар ишлади.\n- Бу нима билан боғлиқ бўлди? — Шоу-бизнесдаги интригалар билан боғлиқ бўлди. Шунақа туҳмат қилишдики… Худо мени яна қўллаб, яна экрандаман, деб ўйлайман. Ҳеч кимга ҳеч нарса исботламайман, ҳақиқат барибир қарор топади. Ҳаммаси Аллоҳ хукмига!\n- Cанъаткорлар сиздаги айнан бир нарсани унча ёқтиришмас экан. Тансоқчи билан юрар экансиз…— Оиламиз ўзига тўқ ва ота-онамнинг мавқеидан кўпчилик хабардор. Улар менинг куйлашимга хамиша қарши бўлишган, лекин, бу нарсага лойиқ эканлигимни исботлаганимдан кейингина рози бўлишган. Отам менинг клипларимни кўриб, радиоларда қўшиғимни сўрашаётганидан хабар топгач, мухлислардан талаб бўлаётганини кўриб, «Куйлашингга розиман, лекин тўйларга чиқмайсан!» дедилар. Бу ёқда одамлар тўй хизматларига сўраб қўнғироқ қилишни бошлашди. Бир устоз ва машҳур инсон «Тўй хизматига бориб халққа яқин бўласиз, тўйдан талаб борки, демак нимагадир лойиқсиз ва сизни яхши кўришади, тўйларида кўришни исташади» деди. Ҳеч қачон унутмайман, бир куни бир ёши улуғ онахон қўнғироқ қилиб, набирасининг тўйида мени кўришни истаганини айтди ва «бу ойги нафақа пулимдан тўлаб, қолганини келаси ойлардаги нафақа пуллари билан тўлаб боришим мумкинми», деб сўради. Ўша пайтлар Шербек маъмурим эди, у бунга гувоҳ. Ишонасизми, йиғлаб юбордим. Ота-онамга бу тўйга текинга боришимни айтдим. Гул ва совғалар билан бориб, репертуаримда қанча қўшиқ бўлса, ҳаммасини куйлаб келдим. «Айрилма ёр» қўшиҚини ўзиям етти маротаба куйладим. Шунда онахон «сен каби инсонлар кўп бўлсин. Умримнинг охиригача дуо қиламан, ижодингга барака берсин», дея дуо қилдилар. Шундан кейин тўйга чиқишни бошладим. Тансоқчига келсак, тўй хизматларида йигитлар ёнимга чиқиб олаверадиган ҳолатлар бошланди, кейин бир боғлам пулни юзимга отиб, бурнимни қонатишганидан кейин тансоқчи билан юришни бошладим… Балки қўшиқларим шунақами, қўшиқни бошладим дегунча саҳнага мухлис йигитлар чиқиб олиб, ҳар хил ҳаракатлар қила бошлагач, тансоқчиларга мурожаат қилишдан бошқа иложим қолмади.\n- Репертуарингиз анчагина бой, нима учун концерт бермайсиз? — Ҳали тайёр эмасман, деб ҳисоблайман. Шу йил ёки келаси йил концерт бериш ниятим бор. ғояларим кўп ва шунчаки концерт эмас, шоу ҳам эмас, умуман бошқа нарса бўлади. Асосийси, ҳаммаси жонли бўлади. Мюзикл, театр ва монологлардан иборат намойиш бўлади. Актриса ҳам эканлигимни инобатга олган ҳолда, янгиликлар қилиш ниятим бор.\n- Актрисалик фаолиятингиз тўхтагандек… — Кўп режиссёрлардан таклифлар тушяпти. Аюб Шаҳобиддинов ва Ёлқин Тўйчиевлар бош ролга таклиф қилишмоқда. Эндигина депрессия ҳолатидан тикланаётганим боис фильмда суратга туша олмаяпман. Яна кўп саундтреклар куйлашга таклиф олдим. Олдинги йил «Вафо ва юрак» фильмида суратга тушдим ва бу йил у тақдим қилиниш арафасида. Яна бир янгилик, ҳозир учта қўшиғим тайёр, биттасига клип суратга олишни бошладик. У бошқа клиплардан катта фарқ қилади. Менга кўпчилик ўша илк куйланган йўналиш «Айрилма ёр»дек бўлишимни сўрашади. Йўқ, истамайман. Бир йўсинда қотиб қолишнинг нима кераги бор, ўз устимда ишлашим керак, тажриба қилаверишим керак, нималарга қодирлигимни бошқа қирраларимни очиб ривожлантиришим керак, деб ҳисоблайман.\n- Омадингизни берсин!\n- Муниса,четдан қараганда, битта қиз ҳавас қилса арзийдиган ҳамма нарсангиз бор. Бойсиз, машҳурсиз, чиройлисиз. Аммо бир кам дунё дейдилар, қизиқ… сизда ҳам армон борми? — Бор, бўлганда ҳам каттагина, оғриқли армон бор. Ҳар сафар бир дастурхон атрофида жам бўлиб ўтирган бахтли, бутун оилаларни кўрганимда бу армоннинг юрагимга ботаётганини ҳис этаман. Шундай пайтларда ич-этимни қани эди, биз ҳам — опам, мен, синглим, ота-онам — барчамиз бир оила бўлиб яшаганимизда, деган аччиқ ўкинч ўтади. Бу ўкинчнинг қанчалик оғирлигини ота-онаси ажрашган фарзандлар яхши тушунади. Аммо ноилож ҳамманинг ҳам тақдири бир хил эмас. Ўзим шундай армон билан яшаганим учун ҳам, Худодан келажакда ўзимга тўкис, ҳеч қачон дарз кетмайдиган оила сўрайман ва ҳозирданоқ фарзандаларим ота-онаси баҚрида кўнгли бутун бўлиб яшаши учун ҳамма нарсага тайёрман.\n- «Кўзларим яна» номли қўшиғингиз клипида чиққан йигит севган йигитингиз экан, шу ростми? — Ҳа, рост. Бу қўшиқни айнан унга бағишлаб куйлаганман. Умуман ижодимдаги севги ҳақидаги барча қўшиқларим фақат унга аталган.\n- Сиз чўрткесар, дилидаги тилида бўлган, шартаки қизсиз. Бундай қизлар йигитлар учун муаммонинг ўзгинаси. Йигитингиз характерингиздан шикоят қилиб турса керак? — Йўқ, аксинча, у менга «Сендаги ҳаққонийликни ҳурмат қиламан, чўрткесар бўлсанг ҳам самимийсан, бунақаларни топиш мушкул» дейди. У сохта илтифот ва мулозаматни хушламайдиганлар сирасидан. Айнан шу жиҳатларим учун ҳам мени танлаган бўлса керак.\n-Тўй борасида … — Тўйимизнинг вақти-соати борасида бир қарорга келганимиз йўқ. Чунки олдинда ҳали қиладиган, бутун эътиборим қаратилган ишларим кутиб турибди. Худо хоҳласа, яккахон концерт дастуримни тақдим этмоқчиман. Бу жуда катта масъулият талаб этади.\n- Сиз жуда тез кўтарилдингиз… тез парвоз қилган тез қўнади, дейишади. — Йўқ, ҳамма шундай деб ўйлашига қарамай, мен буни инкор этаман. Мен хонанда бўламан деган ниятни дилимга тукканим ва шунга ҳаракат қила бошлаганимда атиги 6 ёшда эдим. Мени қўшиқчи сифатида эса орадан 19 йил ўтиб тан олишди. Мен ҳатто бу муваффақиятга кеч эришдим деб ҳисоблайман. Лекин шунга ҳам шукр қиламан. Шунча интилиш ва тортган қийинчиликларим эвазига Худойим мени қуруқ қўймади. Улкан орзу-мақсадларимдан бирига эришдим ва ҳаракатдан тўхтамайман.\nКатегория: Shou biznes olami | Просмотров: 602 | | Теги: Муниса Ризаева: «ОХИРИ ТАНСОҚЧИ ОЛИ | Рейтинг: 5.0/1


Жаҳон интернети: тизимда носозликлар кузатилиши мумкин\nЖараён 12 October 2018 13:18 183\n11 октябрь кунидан бутун жаҳон интернетида энг катта миқёсли криптографик калитларни алмаштириш жараёни бошланган. Бу ҳақда "Turon24" манбасида ёзилди.\nМаълум бўлишича, калитларни алмаштириш Домен номлари ва IP-манзилларни бошқариш бўйича халқаро корпорация (ICANN) назорати остида ўтказилади.\n"Янгиланиш икки сутка давом этади. Жаҳондаги барча провайдерлар бундан хабардор қилинган ва шу боис тайёргарлик кўрган бўлишлари лозим. Шунга қарамай, айрим экспертларнинг фикрича, кейинги 48 соат давомида жаҳон интернетида узилишлар ва бошқа носозликлар кузатилиши мумкин", – дейилади хабарда.\nКриптографик калитларни алмаштириш ишлари 11 октябрь куни Тошкент вақти билан 21:00 да бошланган.\nЭскартиш: Бу жараён 2010 йилдан буён биринчи марта ўтказилмоқда.


Ўшда яна ўзбекларнинг адвокатлари калтакланди\nЎш воқеалари бўйича судлардан бири.\nҚирғизистоннинг Ўш шаҳрида ўзбекларни ҳимоя қилаётган адвокатлар яна калтакланаяпти. Бу ҳақда 24.kg ахборот агентлиги “Қилим шами” ҳуқуқни ҳимоя қилиш марказига таянган ҳолда хабар қилади.\nҲуқуқ ҳимоячиларига кўра, 20 август куни Муҳаммаджон Бузруков иши бўйича жиноят иши кўрилаётган Ўш вилоят суди биносида судланувчини ҳимоя қилаётган адвокатлар Динара Медетова ва Қубан Жўрўев калтакланган.\n“Маълум бўлишича, жабрланган тараф вакиллари бўлмиш ўн чоғли дарғазаб аёл бевосита суд залида адвокатларга даф қилиб, уларни калтаклаганлар. Ҳозирда маҳкама жараёни суд коллегияси томонидан 29 августга қолдирилди”, дея қайд этади “Қилим шами” вакиллари.\nМаълумотларга кўра, 19 август куни адвокат Динара Медетова суд раиси, прокурор ва Ўш вилоят Ички ишлар бошқармаси раҳбари номига мактуб йўллаб, улардан хавфсизлик чораларини кўришни сўраган. Чунки мазкур иш бўйича аввалги маҳкама мажлисларида нафақат судланувчи, балки гувоҳлар ва адвокатлар ҳам калтакланганди.\nҲуқуқ ҳимоячиларига кўра, аввалроқ Бузруковни ҳимоя қилган бошқа адвокат – Г. Пратов ҳам тажовузкор аёллар томонидан калтакланган ва пировардида узоқ давом этган юрак хасталигидан вафот этган.\n“Аввалроқ айнан шу аёллар гуруҳи олдинги маҳкама жараёнларида гувоҳлик кўрсатмалари бериши лозим бўлган Турғунай Айтиевани калтаклаганди. Айтиева ҳозир яна касалхонада ётиб даволанаяпти”, дея таъкидлайди қирғизистонлик ҳуқуқ фаоллари.\nЎшлик Муҳаммаджон Бузруков иши ҳақида Озодлик аввал ҳам бир неча бор хабар қилган. 2013 йилнинг 27 феврал куни Қирғизистон Олий суди Ўш вилоят судининг Муҳаммаджон Бузруковни бир умрга озодликдан маҳрум этиш тўғрисидаги ҳукмини бекор қилиб, ишни қайта кўриб чиқиш учун юборганди.


Футбол янгиликлари 11.03.2020 15:49\nЧЕМПИОННИНГ ИККИНЧИ ҒАЛАБАСИ\nФутбол бўйича Суперлига жамоалари ўртасида уюштирилган мамлакат миллий чемпионатининг 2-тури ҳам амалдаги чемпион “Пахтакор”га яна омад келтирди.\nБу сафар Шота Арвеладзе бош мураббийлигидаги “Пахтакор” жамоаси ўз майдонида “Бухоро” клуби билан куч синашди. Аввалги турда ҳам йирик 3:0 ҳисобида зафар қучган пахтакорчилар бу сафар ҳам тўлиқ устунликка эришишди ва бухороликларни 3:0 ҳисобида мағлубиятга учратишди. Пахтакорчиларнинг ҳар учта голини меҳмонлар дарвозасига Драган Черан киритгани таҳсинга сазовор.\nВадим Абрамов бош мураббийлигидаги “Бунёдкор” жамоаси бу сафар ўз майдонида “Машъал” билан куч синашди. Аввалги турда “Машъал” ҳам, “Бунёдкор” ҳам рақибларидан устун келишгани боис ушбу ўйин муросасиз кечиши тахмин қилинган эди. Дарҳақиқат, баҳс анча шиддатли ва қизиқарли курашлар остида ўтди. 10 дақиқада ёш иқтидор эгаси Жасур Жалолиддинов томонидан меҳмонлар дарвозасига киритилган гол “Бунёдкор”га муҳим ғалабани туҳфа этди.\nТурнинг марказий баҳси\nНаманганда бўлиб ўтди. Унда “Навбаҳор” ўтган йилги кумуш медаллар совриндори “Локомотив”ни қабул қилди. Шиддатли кечган ўйин майдон эгаларининг 2:0 ҳисобидаги ғалабаси билан якунланди. Азим Аҳмедов ва Игорь Голбан голларга муаллифлик қилишди.\nҚолган учрашувлар қуйидагича якунига етди: “Металлург” – “Қўқон-1912” – 1:0, “Сўғдиёна” – АГМК – 1:1, “Қизилқум” – “Сурхон” – 1:2, “Насаф” – “Андижон” – 2:1.\nЎтказилган баҳслардан кейин 6 тадан очко жамғарган “Пахтакор”, “Насаф” ва “Бунёдкор” жамоалари турнир жадвалида етакчилик қилишмоқда.


“Рухсатнома олиш учун Тошкентга боришимиз шарт эмас”, дейишмоқда жиззахлик тадбиркорлар | O'zLiDeP\n“Рухсатнома олиш учун Тошкентга боришимиз шарт эмас”, дейишмоқда жиззахлик тадбиркорлар\nЛицензия олиш учун узоқ йўл босиб, Тошкентга боришимга тўғри келарди. Бундан ташқари, пайвандлаш ишидаги йигитлар ҳам мен билан биргаликда икки уч кун сарсон –саргардон бўлар эди. Президентимизнинг лицензия ва рухсат бериш тартиб-таомилларини соддалштириш ҳақидаги фармони мен каби тадбиркорларни ана шундай овварагарчиликдан халос этди.\nДарҳақиқат, Президентимизнинг куни кеча эълон қилинган “Тадбиркорлик фаолияти соҳасидаги лицензиялаш ва рухсат бериш тартиб-таомилларини янада қисқартириш ва соддалаштириш, шунингдек, бизнес юритиш шарт-шароитларини яхшилаш чора-тадбирлари тўғрисида” фармони тадбиркорларнинг ишини анча енгиллаштирди.\nБиз тадбиркорлик фаолиятимизда бир қанча турдаги умрини ўтаб бўлган кўп миқдордаги лицензиялаш ва рухсат бериш тартиб-таомиллари, айрим ваколатли органлар томонидан лицензия ва рухсатнома бериш хусусиятига эга ҳужжатларни расмийлаштиришда қийналар эдик. Маъмурий тартиб-таомилларнинг чўзилиши биз учун ортиқча харажатларни талаб қиларди. Президентимизнинг мазкур фармони билан лицензия ва рухсатномаларнинг қисқартирилаётгани ва соддалаштирилаётгани, Республика доирасидаги идоралардан ҳудудий давлат органларига ўтаётгани биз учун айни муддао. Бу ғайратимизга-ғайрат шижоатимизга-шижоат қўшади.\nЖиззах “Қувурқурилишсервис” ХК раҳбари\nЎзбекистон Республикаси Президенти Шавкат Мирзиёев 20 март куни инвестиция лойиҳаларини амалга ...\nO‘zLiDeP Навоий вилоят Кенгаши аёллар билан ишлаш бўлими Кармана туманидаги ...\nДепутатлик гуруҳи мутасаддилар ҳисоботидан қониқдими?\nБугунги кунда Жиззах вилоятида 5-6 ёшдаги 25 минг 600 нафардан ортиқ боладан фақат 12 минг нафари ...


Соҳибқирон Амир Темур Европа манбаларида. Венеция архивидаги ҳалигача чоп этилмаган сирли маълумотлар » Ўзбекистон янгиликлари – Zamin.uz\n24 апрель 2017, 21:49\nXIV асрнинг охирида Европа давлатлари жуда танг аҳволга тушиб қолди. Усмоний турклар давлатининг ҳужуми хавфига етарли тарзда жавоб қайтара олмаслигини билган Европа қироллари ва Рим папаси ёрдам кўзини Шарққа, Амир Темурга қаратдилар. Унинг шахсига ва ҳукмронлигига қизиқиш ортиб борди. Қироллар ва Рим папаси Амир Темур билан ёзишмалар олиб бора бошладилар. Соҳибқирон ҳузурига элчилар ва саёҳатчилар юборилиб, унинг эътиборини жалб қилишга ҳаракат кучайди.\nАмир Темур ҳузурида бўлган ва у билан мулоқот қилган элчилар, унинг ҳарбий юришлари гувоҳи бўлган сайёҳ ва савдогарларнинг Амир Темур ҳақидаги китоблари европаликларда катта қизиқиш уйғотди. Шу тарзда XV асрдан бошлаб Темур ва унинг давлати ҳақида Европада бир неча тарихий манбалар яратилди. Уларнинг орасида элчи ва монах Иоанн Гринло, савдогарлар Паолэ Зане, Белтрамус де Мигнанелли ва Эммануил Пилотти, испан элчиси Руи Гонзалес де Клавихо, асирга тушган немис аскари Йоханнес Шилтбергер хотиралари муҳим аҳамият касб этади. Айтиб ўтиш керакки, XIV асрнинг охири - XV аср бошларида Европада тўпланган Амир Темур, унинг салтанати, қўл остидаги ерлари, қўшини, уруш олиб бориш услубларига оид маълумотлар нашр этиш мақсадида эмас, балки Европа қироллари ва Рим папаси учун тўпланган бўлиб, асосан махфий ҳужжатлар ҳисобланган. Шунинг учун ҳам бу маълумотлар асрлар давомида ўрганилмаган ва қўлёзма ҳолатида қолиб кетган.\nРим папаси ва Франция қироли Карл XVнинг элчиси Иоанн Гринло Амир Темур суҳбатларида иштирок этган, унинг салтанатини ўз кўзи билан кўрган ва бу ҳақда асар ёзган европалик биринчи муаллиф ҳисобланади. У 1401 йилнинг августида Амир Темур билан учрашади. Гринлонинг асари «Темур ва унинг саройига оид хотиралар», деб аталади. Бу асар француз ва лотин алифбосида ёзилган бўлиб, 23 бобдан иборат. Асарда муаллиф Амир Темур тахтга чиққан вақтдан бошлаб 1402 йил август ойигача бўлган воқеалар ҳақида имкон қадар маълумот беришга ҳаракат қилинган.\nЭммануил Пилотти 22 йил давомида Мисрда яшаган, араб тилини мукаммал билган Миср султони Фаражнинг яқин кишиси бўлган. У Амир Темурнинг Дамашқ юриши ҳақида маълумотлар тўплаган. Унинг Амир Темур ҳақидаги маълумотлари Венеция архивида сақланади ва ҳалигача нашр қилинмаган.\nПаолэ Зане эса 1400 йилда Венециянинг Дамашқдаги консули бўлган. У Венеция сенатининг топшириғи билан Амир Темур ҳақида маълумотлар тўплаган. Унинг маълумотларидан иборат йиғма жилд ҳам ҳалигача Венеция архивида сақланмоқда ва чоп этилганича йўқ.\nИталиялик савдогар Белтрамус де Мигнанелли томонидан ёзилган «Темурланг ҳаёти» асари муҳим манбалардан биридир, чунки бу асар шахсан муаллифнинг кўрганлари асосида ёзилган. Белтрамус де Мигнанелли узоқ муддат давомида Дамашқда яшаб, у ерда катта мулк ва обрў орттиради. Амир Темур Дамашқни эгаллаганда у шаҳарда бўлган ва воқеаларни шахсан иштирокчисидир. Анқара ва Смирнанинг олиниши ҳақидаги ҳаққоний маълумотларни ҳам тўплаган. Асар 1416 йилда лотин алифбосида ёзилади. 1764 йилда асарнинг Венадаги миллий кутубхонада сақланаётган қўлёзма нусхаси Стефан Базилиус томонидан нашр қилинади. Амир Темур юришларидан жуда катта зарар кўрганлигига қарамай муаллиф воқеалар ривожини ҳаққоний тарзда ёритиб берган.\nЭсдалик ва асарлар орасидаги энг қимматбаҳо манбалардан бири испаниялик элчи Руи Гонзалес де Клавихо кундаликлари ҳисобланади. Руи Гонзалес де Клавихо бадавлат оиладан чиққан, отаси ҳам, ўзи ҳам саройдаги нуфузли амалдорлардан бўлган. Клавихо 1404 йилда Леон ва Кастилия қироли Генрих III (1390-1406)нинг топшириғи билан Самарқандга келади. Унга Альфонсо Паэс де Саита Мария ва Гомес де Салазар ҳамроҳ бўладилар. Унинг асари «Самарқандга, Темур саройига саёҳат кундалиги» деб аталади. Клавихо кундаликлари икки қисмдан иборат бўлиб, биринчисида элчиларнинг Самарқандгача бошидан ўтказган воқеалари, турли ҳудудлар табиати, халқлари турмушига оид маълумотларни ўз ичига олади.\nИккинчи қисмда муаллиф Кеш ва Самарқандда Темур саройидаги учрашувларни тасвирлайди. Де Клавихо мамлакат, сарой, халқ ва унинг турмуши ҳақида ажойиб ва такрорланмас маълумотлар беради. Бугунги кунда Руи Гонзалес де Клавихо кундаликларининг асл нусхаси Мадриддаги Миллий кутубхонада сақланади. Биринчи марта кундалик Севильяда ношир Арготе де Молина томонидан «Буюк Темурланг ҳаёти, унинг империяси ерлари билан» номи билан 1582 йилда нашр қилинган. Клавихо кундаликлари илк марта И.И. Срезневский томонидан 1881 йилда Петербургда рус тилига таржима қилиниб, чоп этилган. Ўзбек тилига таниқли адабиётшунос олим, профессор Очил Тоғаев томонидан таржима қилинган.\nАлбатта, Темур даври манбалари орасида энг беқиёс - бу Амир Темурга европалик қироллар томонидан юборилган мактублар ва уларга жўнатилган жавоб хатларидир. Амир Темурнинг Франция қироли Карл VI га, Англия қироли Генрих IV га юборган мактублари унинг ташқи сиё-сати ва дипломатик санъати тўғрисида фикр юритишда катта ёрдам беради. Амир Темурнинг Карл VI га юборган мактуби 1996 йилда Ўзбекистон Республикаси Биринчи Президенти Ислом Каримовнинг Францияга расмий ташрифи чоғида Франция Президенти Жак Ширак томонидан туҳфа қилинган бўлиб, бугунги кунда мактуб Тошкентдаги Темурийлар тарихи давлат музейида сақланади.\nШу ўринда Ўзбекистон Республикаси Биринчи Президенти Ислом Абдуғаниевич Каримовнинг қуйидаги сўзларини келтиришни лозим топдик. «Буюк шахсларни тарих яратади. Амир Темур босқинчи тўдаларнинг Европа ичкарисига қилаётган ҳаракатига чек қўйганини, бошқа тажовузкорлик юришларини узоқ муддатга тўхтатиб қўйишини ҳозир инкор қилиб бўлмайди. - Унга «Европанинг халоскори» деган рамзий унвон берилгани бежиз эмас».\nБугунги кунгача Соҳибқирон бобомиз тарихимиз осмонидаги энг ёрқин юлдузлардан бири ҳисобланади ва албатта, бу ҳар биримизда фахр туйғусини кучайтиради. Халқимиз келгуси авлоди ҳам у билан ғурурланишига ишончимиз комил.\nЯнгиликлар » Жамият » Соҳибқирон Амир Темур Европа манбаларида. Венеция архивидаги ҳалигача чоп этилмаган сирли маълумотлар\n00:10 Интернетда Амир Олимхоннинг қизи сурати пайдо бўлди


07:12 / 27.02.2017\nSeñor & Señorita уй аксессуарлари ҳамда MEDIAPARK электроника дўконлари қўшма баҳорий акция бошлангани ҳақида эълон қилишди. Батафсил маълумот мақолада.\nЭнг ажойиб байрам – 8-март яқинлашиб келмоқда ва ҳар бир инсон севимли инсонларига қувонч олиб келувчи ҳамда уларни бахтли қилувчи ажойиб совғаларни харид қилишга шошилмоқда.\nҲурматли харидорлар, сизлар ҳақида қайғуриб, 25 февралдан 8 март кунига қадар Señor & Señorita ва MEDIAPARK дўконларида «Хариддан 20 фоизни қайтарамиз» акцияси старт олмоқда. Демак, сиз 800.000 сўм ва ундан юқори миқдордаги харидни амалга оширсангиз, маблағдан 20 фоизини бонус картасига оласиз. У янада фойдали харидларни амалга ошириш имконини беради, сабаби туширилган суммани қуйидаги харидларга тўлов сифатида ишлатиш мумкин.\nSeñor & Señorita дўконлари – бу аёллар учун ҳақиқий жаннат. Бу ерда уйда шинамлик ва қулайликни яратиш учун барча нарса муҳайё этилган: сифатли, гиппоаллерген чойшаб, аромашамлар ва аромадиффузорлар, барча шароитларга мўлжалланган гўзал чинни идишлар, безак учун аксессуарлар. Буларнинг бари – аёлларни янада бахтлироқ қилувчи нарсалардир.\nMEDIAPARK маиший техника ва электроника дўконларида ҳар бир инсон яқинлари учун ўзига хос совға танлаши мумкин. Масалан, кичик-маиший техника совға учун жуда мос тушади: миксер, блендер ёки ҳаво намлагич, шунингдек массажёрлар, тўғрилагичлар, плойка, эпилятор ва кўплаб гўзаллик ва соғлик воситалари шулар жумласидан. Маҳсулотлар ассортиментида ҳар бир туркумдаги товарларнинг 10 модели тақдим этилган, шунинг учун харидор уларнинг жиҳатлари, нархини таққослаши, шунингдек дўконлардаги маслаҳатчилардан батафсил маълумотни олишлари ва тўғри танловни амалга оширишлари мумкин.\nЯқинларингизга илиқ ҳарорат ва қувонч улашинг! Сизнинг ҳар бир берган совғангиз онангиз, рафиқангиз, бувингиз юрагидан алоҳида ўрин олсин. Байрамларни MEDIAPARK ҳамда Señor & Señorita билан биргаликда кутиб олинг!\nАкция ҳақида батафсил маълумотни дўконларнинг расмий сайтларида Mediapark.uz ва senorandsenorita.uz, шунингдек +99871 203 33 33 ва +99871 202 77 00 телефон рақамлари орқали олишингиз мумкин.\n#Señor & Señorita\nФақатгина бир кун: Mediapark онлайн дўконида realme 7i флагманини чегирмали нархларда харид қилинг!\n11:00 / 26.08.2020\nБу йил ҳар доимгидек бўлмади…\n15:36 / 05.06.2020\nТошкентда аҳоли орасида янги беморлар қайд этилиши давом этмоқда. «Mediapark» қўриқчисида коронавирус аниқланган\n11:00 / 20.09.2019\nSeñor & Señorita хариднинг ярмини совға қилади!


21 май 2022, Тошкент вақти: 11:30\n6 ойдан бери "ўз ўзини яккалаб" яшаётган пенсионер Маҳбуба Қосимова, 28 сентябрь, 2020, Тошкент\nЎзбекистон тиббиёт тизимининг бор имкониятлари COVID-19 беморларига йўналтириларкан, бошқа тоифа беморлар, жумладан, сурункали хасталиги бор кексалар эътибордан четда қолиб кетмоқда.\nРеспублика Махсус комиссияси пандемия пайтида 65 ёшдан ошган кексалардан, зарурат бўлмаса, кўчага чиқмасликни сўраган.\nУларга тиббий ёрдам кўрсатиш вазифаси оилавий поликлиника, ижтимоий ёрдам етказиш вазифаси эса, маҳалла фуқаролар йиғини зиммасига юклатилган.\nДавлат Статистика қўмитасига кўра, 34 миллион аҳолининг 1 миллион 600 мингдан ортиғини 65 ва ундан катта ёшдаги кексалар ташкил қилади. 6 ойдан буён улар “ўзини ўзи яккалаш” ҳаёт тарзида яшамоқда.\n1 октябрь - Халқаро кексалар кунида Озодлик коронавирус таҳликаси остида яшаётган тошкентлик пенсионерлар ва уларнинг яқинлари ҳамда буларга масъул оилавий поликлиника шифокорлари билан суҳбатлашди.\nЎзини ўзи эҳтиётлашга маҳкум пенсионерлар\nТошкентнинг Юнусобод туманида яшайдиган 71 яшар пенсионер Маҳбуба Қосимова апрель ойидан бери, зарурат бўлмаса, кўчага чиқмай ўтирганини айтади.\nУ кўп қаватли уйдаги хонадонда набираси билан яшайди, егуликни фарзандлари олиб келиб беради.\nҚосимова, ҳозир асосан ўзини ўзи эҳтиётлаб яшашга уринаётгани, чунки бир неча сурункали хасталиги борлигини айтади.\nБунинг устига коронавирус юқтириб олиб, фарзандларига ортиқча муаммо туғдиришдан қўрқиши ҳақида гапиради.\nУнинг айтишича, оилавий поклиника ходимлари ҳар замонда бир қўнғироқ қилиб, хабар олмоқда, аммо шу кунга қадар уни йўқлаб, ҳеч ким келмаган.\n“Поликлиникадан ҳар замонда бир қиз телефон қилиб туради, уйингизда иссиғи чиққанлар борми, деб сўрайди. Кейин 2 марта келиб, озиқ-овқат ва бошқа нарсалар бериб кетишди пакетда. Шу, бошқа ҳеч ким хабар олгани йўқ. Иложи борича ўзимни ўзим эҳтиёт қилиб ўтирибман. Чунки, қон босимим баланд, қанд касаллигим бор, унинг устига бу касални юқтириб олишдан қўрқаман”.\nТошкентнинг Шайҳонтоҳур туманида яшайдиган яна бир пенсионер, 60 яшар Гулнора Файзиева ҳам поликлиникаси вақти-вақти билан ундан телефон орқали хабар олиб туришини айтади.\n“Телефон қилиб, уйингизда иссиғи чиққанлар борми, касаллар борми, деб сўраб туришади. Шунақа ёши катталарга оилиавий поликлиникаси қарайди, деб эшитганман. Агар касал бўлиб, қон босим ошиб ёки ёши катталарда юраги оғриса, уйига келиб текшириб кетишяпти”, дейди Файзиева.\nҲар икки пенсионерга кўра, улар ўзларини эҳтиёт қилишади, зарур юмуш бўлмаса, кўчага чиқишмайди. Иш ёки мактабга борадиган оила-аъзолари бўлмагани учун COVID-19 касаллигидан бир амаллаб сақланиб турганликларини айтишади.\nБолалари мактабга бораётган оилалар қўрқувда\nТошкентнинг Юнусобод туманида яшайдиган 32 яшар ҳамширанинг Озодликка айтишича, унинг оиласида бир кекса пенсионер - 72 ёшли қайнонаси бор, 3 хонали квартирада мактаб ёшидаги 2 фарзанди, ўзи ва турмуш ўртоғи билан бирга яшайди.\n“Мен ва хўжайним ҳар куни ишдамиз. Хўжайним банкда, мен оилавий поликлиникада ишлайман. Карантин бошлаганидан бери ойижонни ўйлаб, қўрқувда яшаяпмизда. Ёши катта, қон босими баланд. Ўзларига алоҳида идиш-товоқ, телевизори билан алоҳида хона қилиб берганмиз. Ишдан келиб, кийимларни тўлиқ алмаштириб, ювиниб, кейин бундоқ узоқдан ҳол-аҳвол сўрашиб қўямиз. Энди болалар мактабга чиқди, 2-синфда ўқийдиган қизим, 5-синфдаги қизим мактабга боряпти. Ҳозир бутун қўрқув шу болаларданда. Биз масофани сақлаб турибмиз, лекин айниқса кичкина қизим билан жуда қийин бўляпти”, дейди исмини ошкор қилмасликни сўраган ҳамшира.\nУнинг айтишича, ўзи ишлайдиган поликлиникада патронаж ҳамширалар зиммасига оила-аъзолари кўп бўлган оилаларда яшаётган кексаларнинг ижтимоий аҳволига ҳам эътибор қаратиш вазифаси қўйилган.\n"Олдин соғлигини сўрардик, ҳозир оиласидаги аҳволи, неча киши билан яшайди, ёрдамчиси борми-йўқми, шуларни ҳам маълумотномага киритиш сўраляпти. Мана 28 сентябрдан шунақа топшириқ келди. Масалан, бизни поликлиника ҳудудида 2700 нафар қариямиз бор, 65 ёшдан ошган. Кунига навбатчи ҳамширалар ўтириб, шуларга телефон қилиб хабар олади. Қарияларни алоҳида хонага жойлаштиринглар, идишини ажратинглар, қўлдан келганча изоляция қилинглар, деб тавсия қиламиз. Тўғри, баъзи оилаларда хонадонлари тор. Масалан, уларга қариянгизни бирорта қариндошингизда шароит бўлса, у ёққа жўнатинглар, деб тавсия қиляпмиз”, - дейди тошкентлик ҳамшира.\nУнинг айтишича, барча поликлиникаларда 65 ва ундан катта ёшдаги кексаларнинг махсус рўйхатлари тузилган.\nКексаларга бепул ажратилган COVID-19 дорилар пакети берилмайди\nСергели туманидаги оилавий поликлиника бош врачига кўра, унинг масъулиятида 40 мингга яқин аҳоли бор ва бунинг 2 ярим мингга яқинини 65 ёшдан катталар ташкил қилади.\nУнинг айтишича, ёндош касалликлар эҳтимоли катта бўлгани учун COVID-19 аломати кўринган беморлар орасида биринчилик кексаларга қаратилган:\n“Уларни биринчи бўлиб госпитализация қиляпмизда. Лекин, энди пандемия кучайган пайтда, биринчи эътибор шикояти бўлган беморларга қаратилган. Шикояти бўлмаганларда ҳозирча фақат телефонда хабар олиб турибмиз, очиғи. Лекин, ёлғиз қарияларни алоҳида рўйхати бор, уларга ҳар куни телефон қилиб, хабар оламиз. Дориларини ҳамширалар олиб кириб беради”.\nПоликлиника бош врачига кўра, катта ёшли кексаларга COVID-19 хасталарига мўлжалланган бепул дори-дармон қутилари ҳам ажратилмаган:\n“Чунки, уларнинг аксарида ёндош касалликлари бор - қон босими баланд, юраги касал, қанд касали бор, ревматизми бор. Бунақа касалликларга COVID-19 пакетидаги дориларни ҳаммаси ҳам тўғри келмайди, ҳар бирига индивидуал ёндашиш керак. Кейин бир дорини беришдан олдин албатта кўрикдан ўтказиш керак. Карантин пайтида, уйма-уй юриш бизга тақиқлангани учун, асосан телефонда хабар олдик , мобил гуруҳларимиз махсус чақириқ бўлгандагина бориб, касал бўлиб қолган қарияларимизни кўриб туришди”.\nКексалар орасида пневмония ҳоллари кўпайган\nТошкентнинг Олмазор, Сергели ва Юнусобод туманларидаги оилавий поликлиникалардан олинган маълумотга кўра, кексалар орасида пневмония касаллигига чалиниш ҳоллари кўпайган.\n"Кексаларда иммунитет заиф бўлиб қоладида, пневмония касаллиги уларда тезроқ ривожланиб кетяпти. Ўпкада иккитомонлама пневмония сал кўпайган қарияларимизда. Кўпчилигини уйидагилари рентгенга оборяпти – "полисегментар пневмония" диагнози билан врачларимизга келишяпти. Биз уларни дарров касалхонага ётқизишга ҳаракат қиляпмиз. Кўпинча уйда даволаниб юришгани учун, пневмония сал кучайганда келишяпти. Шунга ўлимлар ҳам бўлиб турибди, лекин кўп эмас", дейди жумладан Юнусобод туманидаги оилавий поликлиника катта ҳамшираси.\nСергели ва Олмазор туманидаги поликлиника ходимлари ҳам 65 ёшдан катталар, COVID-19 ёки пневмония касаллиги симптомларидан шикоят қилса ёки оғир аҳволда мурожаат қилса, уларни зудлик билан шифохонага ётқизишга ҳаракат қилинишини айтишди.\n“Масалан, бизда 37 минг аҳолига 3 та мобил гуруҳ бор, 3 та машинаси билан. 15 та шифокор бор, 40 та атрофида ҳамшира. Биринчи галда, шунақа ковид шикояти бўлган кексаларга қараймиз. Чунки, уларда ёндош касалликлар борда. Тезроқ шифохонага ётқизилмаса, аҳволи бир кунда оғирлашиб кетиши мумкин. Ҳозир ўзи COVID-19 билан зарарланиш ҳоллари сал босилгандай, ёздагидаймас. Бизда масалан, кеча 16 та чақириқ бўлди, ҳамма касалликлар аралаш. Ундан олдинги кун 32 та бўлган. Ундан олдин 10 та. Лекин, октябрь-ноябрь ойларида яна мавсумий касалликлар бошланади. Ҳозир бутун эътибор шу мавсумга тайёргарликка қаратилган, аҳолини гриппга қарши эмлаяпмиз”, деди Олмазор туманидаги оилавий поликлиникалардан бирининг шифокори.\nСоғлиқни сақлаш вазирлиги яна жим\nЎзбекистонга илк коронавирусга чалиниш ҳолати қайд этилганидан буён ўтган 6 ой ичида бу касалликка чалинган ёки вафот этганларнинг ёш категорияси, кексалар сонига оид бирор расмий рақам Озодликка маълум эмас.\nСоғлиқни сақлаш вазирлигининг (ССВ), мамлакатда коронавирус тарқалиши олдини олиши, хасталарни даволаши ва юритаётган статистикаси жиддий саволлар, кучли эътирозларга сабаб бўлиб қолмоқда.\nССВ Озодликнинг мурожаатларини муттасил жавобсиз қолдириб келади.\nХусусан, касалликдан ўлаётганларнинг асл сони яширилаётгани ҳақида аввалига Озодлик суриштирув ўтказди. Сўнгра қатор маҳаллий нашрлар ҳам ўз суриштируви натижаларини эълон қилди.\nОқибатда, вазирлик шу йилнинг 21 сентябридан вафот этганлар статистикасини жамоатчиликка эълон қилишни ҳеч бир изоҳсиз тўхтатиб қўйди.\n21 сентябрда эълон қилинган рақамга кўра, Ўзбекистонда COVID-19 касаллигидан жами ўлганлар сони 438 нафарга етган.\nАҚШдаги Жонс Хопкинс университети 1 октябрь кунги рақамга кўра, шу кунгача жами 471 ўзбекистонлик коронавирусдан вафот этган.\nАммо Озодликка ўзбекистонлик аҳоли, шифокор ва мустақил манбалардан келаётган мурожаатларга кўра, ўлим ва касалликка чалиниш ҳоллари расмий рақамлардан анча юқори, асл вазият эса, расмийлар айтаётганидан кескин фарқ қилади.\nCOVID-19 касаллигидан ўлим хавфи кексаларда каттароқ\nВашингтондаги Жонс Хопкинс университети берган рақамларга кўра, 1 октябрга келиб, дунёда вирусга чалинганлар сони қарийб 34 миллионга етган, вирусдан ўлганлар сони 1 миллион 14 минг 500дан ошган.\nХалқаро кузатувларга кўра, COVID-19 касаллигини қўзғатув коронавирусга чалиниш хавфи ҳамма ёшдагилар учун бирдек, аммо ундан ўлим хавфи:\n- 45-60 ёшлилар орасида тақрибан 20 фоиз,\n- 65-75 ёшлилар орасида тақрибан 24 фоиз,\n- 75 ёшдан катталар орасида эса тақрибан 48 фоиздан ортиқдир.\nЎзбекистон Давлат статистика қўмитасига кўра, 2020 йил 1 январига келиб мамлакатдаги 34 миллиондан ортиқ аҳолининг 1 миллион 613 минг 763 нафарини 65 ва ундан катта ёшдаги аҳоли ташкил қилмоқда.\n1 октябрь - Халқаро кексалар кунида Озодлик коронавирус таҳликаси остида яшаётган тошкентлик кексалар билан суҳбатлашди. Қуйида ушбу суҳбатлар асосида тайёрланган видеолавҳани томоша қилишингиз мумкин.


ИИБ сиëсий фаол Аъзам Турғунов уйини тинтув қилмоқчи бўлди\nЎзбекистонлик ҳуқуқ фаоли 69 яшар Аъзам Турғуновнинг уйига 19 апрел куни эрталаб 9.00 лар атрофида тинтув ўтказиш қарори билан тўрт нафар ИИБ ходимлари ва участка нозири тинтув қилиш мақсадида келган.\nТурғуновнинг Элтузга билдиришича, то у етиб келмагунча уйидагилар ИИБ ходимларини уйга киритишмаган.\n“Бу пайтда мен янги инсон ҳуқуқлари ташкилотини рўйҳатдан ўтказиш учун ҳуқуқшунос олдига кетаётган эдим. Телефон бўлди. Шошилинч уйга қайтишга мажбур бўлдим. Қарасам ҳақиқатан ҳам эшик тагида, таниш подполковник Миразиз деган йигит, яна фуқаролик формасидаги уч тўртта йигит туришибди. “Тинчликми?” десам ”Мана шундай жиноий иш очилган” дея тушунтира бошлашди. Аниқ қарор, муҳрлари, Ж.Каримов деган терговчининг имзоси бор. Лекин менга ундан нусха беришмади” дея билдирди Турғунов воқеа юзасидан Элтуз мухбирига берган интервюсида.\nАъзам Турғуновга кўра, унга кўрсатилган тинтув қарорида унинг ўғли 35 яшар Лазиз Турғунов исми шарифи кўрсатилган. Шунингдек, қарорда ёзилишича, ҳужжат қайсидир фуқаро Эркинов Муҳаммадаминга қарши Жиноят кодексининг 244-2 моддаси бўйича очилган жиноий иш юзасидан расмийлаштирилган.\nТурғунов, ўғлининг бу шахсга нима алоқаси борлиги, нима асосда тинтув қарори чиқарилгани тушунтиришларини талаб қила бошлайди.\n“Шундай деб турганимизда, четда турганлардан биттаси югуриб келдида, мени четга тортиб. “Узр. Нариёғдан бизга телефон қилишди. Шунга, деди узр. Анақа қилдик деди. Ҳуллас тинтув бошланай, деб турганида тўхтатилди” дейди Турғунов.\nУ қарордан нусха беришларини сўраган. Қандай тушунмовчилик бўлиши мумкин. Қарорда унинг уй манзили, ўғлининг исми шарифи тўғри кўрсатилган. Бироқ унга ҳужжат нусхасини беришмаган.\n“Бу гапларнинг энди аҳамияти йўқ. У ёқдан “отбой” қилишди деб, кетворишди” дейди Турғунов.\nҲуқуқ фаолининг тағин билдиришича, ўғли орқали унга босимлар янгиланиши мумкин. Бу бежиз эмас. Чунки унинг ўғли Лазиз Турғунов, у ташкил қилаётган “Инсон ҳуқуқи фаоллари уйи” таъсисчилари қаторида ҳам фаолият юритмоқда.\n“Асли кўп ишларни ўғилларим билан бирга бошлаганмиз. Бир неча бор улар қўшни давлатлардаги семинарларга бориб келишди. Кейинги пайтларда ишларим анча юришгандай эди. Бундан аввал Махсус маърузачи билан учрашдим. Сиёсий маҳкумларнинг оқланиши, реабилитацияси юзасидан анча ишлар қилинди. Ўзи шунақа бўлади одатда. Сал ишинг юриша бошласа, бу ёқдан қитмирликлар ҳам бошланади”\nТурғуновнинг Элтузга тағин билдиришича, апрелнинг дастлабки кунларида, айни подполковник унга тез тез телефон қилган. Қаердалигини билмоқчи бўлган. Бирор ёқларга чиқиб кетиб қолмаслигини сўраган.\nҚамоқларда тобланган фаол\nШу кунларда яна ўзбек кучишлатар тизимлари диққат эътиборида қолаëтган Аъзам Турғунов дунëга танилган сиëсий фаолдир. 2019 йилда қароргоҳи Прагада жойлашган People in Need (“Муҳтож одамлар”) халқаро инсон ҳуқуқлари ташкилоти Аъзам Турғуновни “Адолатсизлик ҳикояси” халқаро мукофотига лойиқ деб топган эди.\n«Адолатсизлик ҳикояси» мукофоти «тоталитар режим томонидан таъқиб этилган шахсларга» бериб келинади.\nАъзам Турғунов президент Ислом Каримов даврида касбий фаолияти учун қамалиб диктатор ўлгандан сўнггина озод этилган таниқли сиëсий арбоблардан биридир.\ndata-title="ИИБ сиëсий фаол Аъзам Турғунов уйини тинтув қилмоқчи бўлди" data-description="<!-- wp:paragraph --> <p>Ўзбекистонлик ҳуқуқ фаоли  69 яшар Аъзам Турғуновнинг уйига 19 апрел куни эрталаб 9.00 лар атрофида тинтув ўтказиш қарори ..." data-image="https://eltuz.com/wp-content/uploads/2022/04/Тургунов-фото.jpeg" data-url="https://eltuz.com/video/219996/" data-services="facebook,odnoklassniki,twitter,telegram" data-counter="ig">\nЎзбек тармоғида Жоҳар Дудаев ўгитлари пайдо бўлди\n«Агар ҳозирги оталарнинг қўрқоқлиги эҳтиёткорлик деб аталса, албатта, шундай вақт келади, болаларнинг қуллиги садоқат деб аталади». Чеченистоннинг биринчи президенти, ...


“Ўзкимёсаноат” давлат акциядорлик компанияси яқин истиқболда умумий қиймати 2.1 млрд долларга тенг бўлган 14 инвестицион лойиҳани амалга оширади.\n2015-2019 йилларда структур ўзгаришлар, модернизация ва диферсификацияни таъминлаш чора-тадбирлари дастури доирасида истеъмолга киритилиши кўзда тутилаётган инвестицион маблағнинг 92 фоизи янги объектларнинг қурилишига сарфланади.\nДастурда белгиланган асосий вазифалар кимё саноати маҳсулотлари ишлаб чиқариш ва экспортини диверсификация қилиш ва янги технологиялар жорий қилишдир.\nСоҳага йўналтирилаётган инвестицияларнинг ярми “Навоийазот” акциядорлик жамиятида аммиак ва карбамид ишлаб чиқаришни йўлга қўйиш ва ривожлантиришга ажратилади. Янги ишлаб чиқариш объекти қурилишига 1 млрд доллар ажратилган бўлиб, жараён 2019 йилга қадар давом этади. Лойиҳанинг 121.9 млн долларлик қисми компаниянинг ўз ҳисобидан қопланади, 320 млн доллар Ўзбекистон қайта тикланиш ва ривожлантириш жамғармаси томонидан, 600 млн доллар Япония халқаро ҳамкорлик банки ва бошқа халқаро молия институтлари томонидан ажратилади.\nЯнги завод йилига 660 минг тонна аммиак ва 577.5 минг тонна карбамид ишлаб чиқаради. Шунингдек, 2019 йилга келиб карбамид ишлаб чиқариш ҳажмини 1 млн тоннадан ошириш режалаштирилмоқда.\n13:11 Тошкент вилоятини ривожлантириш дастури қабул қилинди


Дунёдаги энг кўп ўқилган китоблар ҳақида | Megadunyo.UZ\nАвтор: admin 0 Комментариев дунёда, китоблар, кўп ўқилган, рўйхат\nҚуръони карим – Бу илоҳий китоб Пайғамбаримиз Муҳаммад (с.а.в.)га Аллоҳ томонидан юборилган илоҳий кўрсатмалардир. Ушбу китобнинг асл нусхаси араб тилида бўлиб, дунёнинг деярли барча тилларига таржима қилинган. Қуръони карим инсонларни ислом динига чақиради, Аллоҳга эътиқодли бўлиш, тинчлик ва эзгулик ғояларини илгари суради.\nБиблия (инжил) – Бу ҳам асли илоҳий китоб бўлиб, Пайғамбар Исо (алайҳиссалом)га Аллоҳ томонидан нозил қилинган. Бу китоб Қуръондан илгари келган эди. Лекин китоб вақт ўтиши билан инсонлар томонидан ўзгартирилиб, асл нусхаси йўқолган. Шундай бўлса ҳам, ундаги кўп кўрсатмалар Қуръони каримга ўхшаб кетади.\nСаҳиҳи Бухорий – Ушбу китобнинг муаллифи имом ал-Бухорий бўлиб, унда Пайғамбар Муҳаммад (с.а.в.)нинг насиҳатлари, қадимда саҳобалар даврида бўлган воқеалар баён қилинган. Унда инсоният учун керак бўладиган насиҳатлар, ахлоқ-одоб қоидалари, илм олиш, яхшилик қилиш, ва бошқа кўплаб мавзулар баён этилган.


Гиёҳвандфурушлар занжирининг “ҳалқалари” ашёвий далил устида ушланди\n13:05 / 25.06.2016\n1975 йилда Тошкент шаҳрида туғилган, тўрт нафар фарзанднинг отаси Исмат Раупов (исм-фамилиялар ўзгартирилган) ҳаётнинг паст-баландини тушунган, боз устига панжара орти ҳаётини кўриб қайтган бўлишига қарамай, фарзандлари учун ижобий ўрнак бўла олмади. У “оқ ажал”нинг савдоси билан шуғуллана бошлади. Бу ҳақда “Огоҳ” нашри ёзмоқда.\n2015 йилнинг сентябрь ойида И.Раупов таниши Акромдан 1500000 сўм эвазига тахминан 30 грамм опий гиёҳвандлик воситасини қонунга хилоф равишда сотиб олади. Сўнг опийнинг бир қисмини истеъмол қилиб, қолган қисмини эса ўзида сақлаб қўяди. Муқаддам бир неча марта судланиб чиққан, 1977 йилда туғилган Фарруҳ Наримонов бўлса, Яшнобод тумани, Ховост кўчасида Баҳром Мирзаев билан учрашади. У билан олдиндан тил бириктириб, опий гиёҳвандлик воситасини сотиб олиши учун Баҳромга 1440000 сўм пулни тақдим этади.\nБаҳром эса, ўз навбатида, 2015 йил 27 сентябрь куни Яшнабод тумани Иззат ва М.Арафий кўчалари кесишмасида Зокир Саидов билан учрашиб ўзаро жиноий тил бириктиради. У ҳам гиёҳвандлик воситасини қонунга хилоф равишда сотиш мақсадида Фарруҳдан опий учун олган 1440000 сўм пулдан 1000000 сўмини Зокирга опий гиёҳвандлик воситасини сотиб олиш учун беради.\nШундан сўнг, Зокир ўзининг таниши Шерзод Алиев билан учрашиб, Баҳромдан гиёҳвандлик воситаси учун олган пулдан 1000000 сўмини унга опий сотиб олиши учун беради. Ўз навбатида, Шерзод шу куни Илҳом Тожиев билан кўришиб, Зокирдан олган 1000000 сўм пулдан 700000 сўмини унга опий гиёҳвандлик воситасини сотиб олиш учун тақдим этади. Қолган 300000 сўм пул маблағлари Исмат билан хизмат ҳақлари эвазига ўзоро бўлишиб олинади.\nУндан кейин, Исмат ўзининг қариндоши бўлмиш Абдулла Хасанов билан учрашиб, ундан опий гиёҳвандлик воситасини топиб беришни илтимос қилиб, унга Шерзоддан олган 700000 сўмни бериб юборади.\nЎз навбатида, Абдулла ҳам ўзининг қариндоши Илҳомнинг илтимосига кўра, опий гиёҳвандлик воситаси топиб беришини илтимос қилиб, ўз таниши Исмат билан кўришади ва унга Илҳомдан гиёҳвандлик воситаси сотиб олиш учун олган 700000 сўм пулни беради. Исмат Абдуллага бир дона полиэтилен пакетга қадоқланган 4,53 грамм опий гиёҳвандлик воситасини 600000 сўм эвазига сотиб, қолган 100000 сўм пулни қайтаради. Сўнгра Абдулла шу куни Илҳом билан Шайхонтоҳур туманида жойлашган 1-сонли шаҳар касалхонасида учрашиб, у олдиндан берган пули эвазига Исматдан сотиб олган 4,53 грамм опий гиёҳвандлик воситасини Илҳомга ўтказади.\nИлҳом шу куннинг ўзидаёқ соат 20:30 ларда Яшнабод тумани М.Раёзий мавзесида Шерзод билан кўришиб, унга опийни илгари олган пул эвазига сотиб юборади. Ўз навбатида, Шерзод шу куни соат 20:45 ларда Яшнабод тумани Иззат ва М.Ашрафий кўчалари кесишган чорраҳа яқинида Зокир билан учрашиб, унга қадоқланган опийни сотади. Шундан сўнг, Зокир шу кун соат 21:00 ларда Баҳромга опийни бериб юборади. Баҳром ҳам, ўз навбатида, соат 22:00 ларда тумандаги Алимкент кўчасида жойлашган бир дўкон олдида Фарруҳга опийни сотади.\nФарруҳ эса 1 октябрь куни соат 15:30 ларда Чилонзор тумани 16-мавзесида жойлашган уйлар олдида “Ласетти” русумли автомашинасида келиб, Баҳромдан сотиб олган бир дона полиэтилен пакетга ўралган опий гиёҳвандлик воситасини сотмоқчи бўлган вақтида, ҳуқуқни муҳофаза қилувчи идора ходимлари томонидан ушланди. У ўзига боғлиқ бўлмаган ҳолатларда жиноий мақсадини охирига етказа олмай, жиноий жавобгарликка тортилишдан қутулиш мақсадида гиёҳвандлик воситасини ерга ташлаб юбориб, воқеа жойидан яширинишга улгурди. Холислар иштирокида ҳуқуқни муҳофаза қилувчи идора ходимлари томонидан ушбу гиёҳвандлик воситаси ашёвий далил сифатида ҳужжатлаштириб олинди. Судга оид кимёвий экспертизасининг хулосасига кўра, Ф.Наримоновдан олинган модда таркибида морфин, кодеин, тебаин мавжуд бўлиб, бу модда опий деб аталиши ва унинг оғирлиги 4,53 граммга тенглиги аниқланди. 2015 йилнинг 15 октябр куни соат 18:40 ларда гиёҳвандлик воситалари билан ноқонуний муомала қилиш билан шуғулланувчи шахсларни аниқлашга қаратилган тезкор тадбир жараёнида, Учтепа тумани 21-мавзедаги уй олида И.Раупов ушланди. Холислар иштирокида шахсий тинтув қилинганида, унинг эгнидаги спорт костюмининг ўнг томон чўнтагидан “Кент” русумли сигарет қутиси аниқланди. У кўздан кечирилганда, ичида бир дона полиэтилен пакетга ўралган, жигарранг, ўткир ҳидли модда борлиги аниқланиб, далилий ашё сифатида ҳужжатлаштириб олинди.\nСудга оид кимёвий экспертизасининг хулосасига кўра, И.Рауповдан олинган модда опий деб аталиши ва унинг оғирлиги 0,31 граммга тенглиги аниқланди.\nШу тариқа бу гиёҳвандлик занжирининг кейинги фаолиятига чек қўйилди. Бу занжир ҳалқаларнинг барчаси қилмишларига яраша жазоларини олдилар.


Ўзбекистонда ўтган йили ис газидан вафот этганлар сони очиқланди - Халқ сўзи\n00:42 28 Январь 2022 Жамият\nЖорий йилнинг 27 январь куни АОКАда бўлиб ўтган матбуот анжуманида Фавқулодда вазиятлар вазирлиги ҳамда Ички ишлар вазирлиги вакиллари фуқароларнинг ис газидан заҳарланиши бўйича умумий статистик маълумотларни тақдим этди.\n2021 йилда республикада жами 74 нафар ис газидан заҳарланиш ҳолатлари аниқланган бўлиб, шундан 67 нафари заҳарланган, 128 нафари вафот этган бўлса, 2022 йил 25 январь ҳолатига кўра, 16 та ҳолатда 9 киши заҳарланган, 28 киши вафот этган.\nТаҳлилларга кўра, газдан заҳарланишнинг аксарият ҳолатлари қуйидагиларга боғлиқ:\nфуқаролар томонидан газ ва муқобил ёқилғидан (кўмир ва ўтин) фойдаланишда хавфсизлик чораларига риоя қилмаслик;\nностандарт (уй қурилиши) ёки сертификатланмаган иситиш печлари ва жиҳозларидан фойдаланиш;\nиситиш печлари дудбўронларини нотўғри ўрнатиш;\nҳаво алмашинуви бўлмаган хоналарни иситиш учун очиқ олов (кўмир) дан фойдаланиш;\nҳаво ўрнини босувчи шамоллатиш тешикларини ёпиш.\nТаҳлил давомида экспертлар бахтсиз ҳодисалар қуйидаги сабабларга кўра содир бўлганлигини аниқлади:\nэлектр жиҳозларини ишлатиш қоидаларини бузиш — 30%;\nочиқ оловга эҳтиётсизлик билан муносабатда бўлиш — 23%;\nиситиш печларини қуриш ва улардан фойдаланиш қоидаларини бузиш — 20%;\nболалар томонидан эҳтиётсизлик — 9%;\nчекаётган вақтда эҳтиётсизлик билан муомала қилиш — 8%;\nгаз ускунасидан фойдаланиш қоидаларини бузиш — 3%;\nҳаво-газ аралашмасининг чақнашлари — 16%.\nҚайд этилишича, қиш мавсумида ўртача ҳар учинчи ёнғинга иситиш мосламаларидан нотўғри фойдаланиш сабаб бўлмоқда.\nЭслатиб ўтамиз, аввалроқ Фарғонада уч нафар эркак ис газидан заҳарланиб вафот этгани ҳамда Самарқандда ўтган йили ис газидан заҳарланиб вафот этган 18 киши ҳақида маълумот берилганди.


Тонгги бадантарбияни оилавий анъанага айлантириш сирлари - 22.05.2022, Sputnik Ўзбекистон\nТонгги бадантарбияни оилавий анъанага айлантириш сирлари\nТўғри мотивация билан тонгги бадантарбияни оилавий одатга айлантириш мумкин. 22.05.2022, Sputnik Ўзбекистон\nСоғломлаштирувчи жисмоний тарбия бўйича мураббий Анастасия Романова тонгги бадантарбияни оилавий анъанага айлантириш борасида тавсиялар берди. Бу ҳақда РИА Новости хабар беради.Экспертнинг фикрига кўра, биринчи навбатда бадантарбиянинг организм учун фойдали жиҳатларини англаш лозим. Ўз саломатлигини яхшилашга бўлган ҳаракат энг яхши раҳбатлантириш бўлади.Романованинг таъкидлашича, жисмоний машқлар фақат спорт машқларининг қатъий рўйхатидан иборат бўлиши шарт эмас. Мутахассис машқларнинг турлилиги - масалан, севимли қўшиққа рақсга тушиш ҳам яхши натижа беришини айтиб ўтди.Мутахассис ўз фарзандларини жисмоний тарбияга ўргатмоқчи бўлган ота-оналарга аввало ўзлари яхши намуна бўлишлари кераклигини айтди.“Тонгги бадантарбия кўп вақт олмаслиги учун аниқ режа қилиш зарур. Интизом ва давомийлик учун эса болага чиройли тақвим чизиб бериш ва бадантарбия бажарилган ҳар бир кунни белгилашни ўргатиш лозим. Ҳафта охирида эса албатта болани ёқимли нарсалар билан тақдирлаш керак. Шунингдек, мусобақалар ташкиллаштириш ҳам ғалабага эриши кайфиятини рағбатлантиради”,- дейди эксперт.\n© Sputnik / Артур Лебедев / Фотобанкка ўтишЗабег по чайным плантациям в Сочи\nТўғри мотивация билан тонгги бадантарбияни оилавий одатга айлантириш мумкин.\nСоғломлаштирувчи жисмоний тарбия бўйича мураббий Анастасия Романова тонгги бадантарбияни оилавий анъанага айлантириш борасида тавсиялар берди. Бу ҳақда РИА Новости хабар беради.\nЭкспертнинг фикрига кўра, биринчи навбатда бадантарбиянинг организм учун фойдали жиҳатларини англаш лозим. Ўз саломатлигини яхшилашга бўлган ҳаракат энг яхши раҳбатлантириш бўлади.\n“Машқ қилиш тана ва мияни уйғотади, кун давомида куч ва тетиклик беради. Эрталаб оддий ва енгил машқлар ҳам чидамлиликни оширади, иммунитетни мустаҳкамлайди, юрак-қон томир тизимининг фаолиятини яхшилайди, нафас олиш ва мия фаолиятини нормаллаштиради. Шуни ёдда тутиш лозимки, бадантарбия қилиш учун мотивация кундан-кунга ошиб бориши керак. Эрталабки машқларни кундалик одатга айлантирилгандан бир неча кундан сўнг ижобий натижа, албатта, сезилади”, - дейди мураббий.\nРоманованинг таъкидлашича, жисмоний машқлар фақат спорт машқларининг қатъий рўйхатидан иборат бўлиши шарт эмас. Мутахассис машқларнинг турлилиги - масалан, севимли қўшиққа рақсга тушиш ҳам яхши натижа беришини айтиб ўтди.\nМутахассис ўз фарзандларини жисмоний тарбияга ўргатмоқчи бўлган ота-оналарга аввало ўзлари яхши намуна бўлишлари кераклигини айтди.\n“Болани тонгги бадантарбия қилишга мажбурламаслик керак. Ҳаммаси ота-оналарнинг ўзларидан бошланиши керак. Ота-оналар фарзандига спорт билан шуғулланиш қувноқ жараён эканлигини исботлаши лозим. Мусиқа, кўнгилочар ва енгил машқлар билан болани қизиқтириш мумкин. Дастлабки, 2-3 кунда бола рози бўлмаслиги табиий. Бироқ, ундан кейин албатта, бола сизга эргашади”,- дейди мураббий.\n“Тонгги бадантарбия кўп вақт олмаслиги учун аниқ режа қилиш зарур. Интизом ва давомийлик учун эса болага чиройли тақвим чизиб бериш ва бадантарбия бажарилган ҳар бир кунни белгилашни ўргатиш лозим. Ҳафта охирида эса албатта болани ёқимли нарсалар билан тақдирлаш керак. Шунингдек, мусобақалар ташкиллаштириш ҳам ғалабага эриши кайфиятини рағбатлантиради”,- дейди эксперт.


ОРЗУЛАРИ БИР ОЛАМ | Payshanba.uz\nАна шундай учрашувлардан бири тумандаги 30-умумтаълим мактабида бўлиб ўтди. Тадбирда мактабнинг юқори синф ўқувчилари, уларнинг ота-оналари қатнашишди. Бу галги меҳмонлар эса Самарқанд давлат Университети Каттақўрғон филиали проректорлари Сирожиддин Элмонов ва Муҳаммади Тўраевлар бўлишди.\n2021 йилда ўз фаолиятини бошлаган мазкур ўқув даргоҳида бугунги кунда 52 нафар профессор-ўқитувчилар 716 нафар талабаларга билим бериб келишмоқда. Учрашувда сўзга чиққан олий таълим муассасаси проректорлари аввало битирувчи ёшларга СамДУ Каттақўрғон филиали тўғрисида атрофлича маълумот бериб ўтишди. Шунингдек, ушбу ўқув масканини кенгайтириш борасида олиб борилаётган ишлар билан йиғилганларни таништиришди. Ўзаро очиқ суҳбат шаклида ташкил этилган учрашув давомида олийгоҳ проректорлари томонидан 2022-2023 ўқув йили учун қабул шартлари ва қоидалари ҳамда унда абутурентлар учун яратиладиган имкониятлар тўғрисида батафсил тушунтирилди.\nШунингдек, олийгоҳ вакилларининг таклиф ва тавсиясига кўра мактабда абутурентлар хоналари ташкил этилиб, битирувчи ёшларга қабул имтиҳонларига пухта тайёргарлик кўриш бўйича қўшимча имкониятлар яратиладиган бўлди.\nУчрашув сўнггида С.Элмонов ва М.Тўраевлар битирувчи ўқувчилар ва уларнинг ота-оналарини қизиқтирган саволларига жавоблар беришди.\nБундай учрашувлар орзулари бир олам битирувчи ёшларда олий таълим муассасаси талабаси бўлиш бахтига эришиш йўлида бир пиллапоя бўлиб хизмат қилса неажаб.\n30-умумтаълим мактаби ИММБ тарғиботчиси.\nСайтдаги охирги маълумот киритилган сана: 25.06.2022


22 Октябрь 12:14\n«Менимча, бугун билдирилган таклифлар долзарб ва муҳим. Миллий жамоатчилик ишончи кенгаши ташкил этилганига бир йил тўлди. Ушбу давр мобайнида кенгаш тўлиқ шаклланди. Барчамиз унинг эҳтиёжига аминмиз. Миллий кенгаш ҳокимият ва жамият ўртасида конструктив мулоқот ўрнатиши мумкин бўлган самарали институционал тузилмага айланди. Кенгаш аъзолари мамлакат учун муҳим қарорларни ишлаб чиқдилар ва уларни амалга оширишга ҳаракат қилдилар. Шубҳасиз, аввалги учта учрашув ҳам фойдали бўлди», - деди Қасим-Жомарт Тоқаев Миллий жамоатчилик ишончи кенгаши йиғилишида.\nПрезидентнинг таъкидлашича, Миллий кенгаш фаолияти чет эллик мутахассисларда катта қизиқиш уйғотмоқда.\n«Пандемияга қарамай, кенгаш мунтазам равишда долзарб масалаларни муҳокама қилади. Унда вазирлар ҳам иштирок этишади. Умуман олганда, сиз туфайли бир нечта муҳим ташаббуслар амалга оширилди. Шунингдек, давлат сиёсатининг турли йщналишларини ислоҳ қилиш бўйича янги таклифлар ишлаб чиқилмоқда. Шу муносабат билан барча кенгаш аъзоларига, шу жумладан ротация бўйича аъзоликдан кетган фуқароларга самарали фаолияти учун миннатдорчилик билдираман», - деди у.


Сенат Самарқандда аёлни аёвсиз калтаклаш билан боғлиқ ҳолат назоратга олинганини маълум қилди - zarnews.uz\nСенат Самарқандда аёлни аёвсиз калтаклаш билан боғлиқ ҳолат назоратга олинганини маълум қилди\n2020 йилнинг 20 август куни М.нинг турмуш ўртоғи Ш. ўзи яшаётган хонадонида сабабсиз, турли баҳоналар билан уни аёвсиз уриб, тан жароҳати етказгани акс эттирилган видеолавҳа ижтимоий тармоқларда кенг муҳокамаларга сабаб бўлмоқда.\nТаъкидлаш жоизки, Самарқанд шаҳар ИИБ томонидан бугунги кунда М.га ҳимоя ордери берилган ва махсус марказга фарзандлари билан бирга жойлаштирилган. Қолаверса, марказда малакали психологлар жалб қилиниб, психологик ёрдам бериляпти. Шунингдек, М. тўлиқ тиббий кўрикдан ҳам ўтказилган. Барча зарур дори воситалари олиб берилиб, соғлиғини тиклаши учун ёрдам кўрсатилмоқда. Ҳозирги кунда жабрланувчи мазкур махсус марказда 2 нафар фарзанди билан яшаб келмоқда.\nБундан ташқари, М. ва унинг икки нафар фарзанди Самарқанд шаҳар ИИБ томонидан ҳимояга олиниб, моддий ва маънавий ёрдам кўрсатилмоқда.\nҲозирда унинг турмуш ўртоғи Ш.га нисбатан Самарқанд шаҳар ИИБ ҳузуридаги тергов бўлими томонидан Жиноят кодексининг 105-моддаси билан жиноят иши қўзғатилиб, тергов ҳаракатлари олиб борилмоқда.\nМазкур ҳолат Сенатнинг Хотин-қизлар ва гендер тенглик масалалари қўмитаси томонидан назоратга олинган.\nЎзбекистон Республикаси Олий Мажлиси Сенатининг ахборот хизмати хабарига кўра, тегишли идораларга ушбу масала қонуний кўриб чиқилиши юзасидан кўрсатмалар берилган.\nТеглар: калтакланган аёл\nМустаҳкам воқеаси тескари эффект бердими?!\nХотинини қийноққа солган айбланувчининг ҳимоячиси суд жараёнида журналистларнинг иштирок этишини нега истамади?\nШ.Каримовга оид жиноят иши очиқ судда кўрилади\n“Юксалиш” умуммиллий ҳаракати Самарқандда зўравонликка учраган аёл жиноят ишида тўлақонли тергов-суриштирувни таъминлашга чақирди\nГулнора Маъруфова: Бундай вазиятда оилани сақлаб қолиш имконсиз\nСамарқандда 25 ёшли калтакланган аёл бўйича расмий маълумот берилди\nСаҳелда катта террорчи ўлдирилди\nСамарқандда такси ҳайдовчиси гиёҳванд модда сотаётганда ушланди\nТолибон собиқ амалдорларнинг пул ва олтин қуймаларини банкка топширди\nГулкарам даромадидан маҳалласини бой қилган томорқачи\nЯнги ўқув йилидан ОТМда ўқитиш бўйича шартномалар электрон шаклда тузилади\nАҳолини рўйхатга олишнинг нозик вақти қачон?\n“Озодлик” радиоси “тирноқдан кир қидириш”да давом этмоқдами?\nСамарқандлик қанча абитуриент талаба бўлди?\nСамарқанд давлат чет тиллар институтида қўшма таълим дастурлари учун қабул квоталари тасдиқланди\nОлимпиада ҳамда Паралимпия ўйинларида ғолиб бўлган самарқандлик спортчиларни ҳоким тақдирлади\nКаттақўрғон туман Давлат солиқ инспекцияси ходимининг ўлими билан боғлиқ жиноят иши судга юборилди\nАрча қуришига нима сабаб бўлади?\nТолибонлар Самарқанд Каттақўрғон Хитой Афғонистон СамВМИ наркотик савдоси ЙТҲ божхона ҳоким қарори жамоат транспорти ўғирлик


ОЧЛга қуръа ташлаш тарихда илк бор онлайн тарзда бўлиб ўтади – O'zbekiston milliy paralimpiya assotsiatsiyasi\nОФК Осиё Чемпионлар Лигаси ва ОФК кубогининг 2021 йилги мавсумига қуръа ташлаш маросими 27 январь куни ўтказади.\nҚуръа ОФК қароргоҳи жойлашган Малайзиянинг Куала Лумпур шаҳрида бўлиб ўтади. Бутун дунёда ҳали ҳам пандемия давом этаётгани сабабли бу йилги қуръа ташлаш маросими клуб вакилларисиз ўтиб, жараён видео «Zoom» платформаси орқали амалга оширилади ва телеэкран орқали жонли намойиш этилади.\nБиз учун аҳамиятлиси, юртимиз шарафини ҳимоя қиладиган иккинчи жамоа – АГМК ОЧЛ гуруҳ босқичига саралаш ўйинлари орқали чиқишга ҳаракат қилади.\nАГМК саралаш доирасида дастлаб Ироқнинг «Ал Қува Ал Жавия» жамоаси билан сафарда ўйнайди. Агарда ушбу тўсиқдан ўтилса, кейин Қатарнинг «Ал Гарафа» жамоаси билан ўйин бўлиб ўтади. Ушбу ўйиндаги ғалаба эса АГМКни ОЧЛ гуруҳ босқичига олиб чиқади.\nЭслатиб ўтамиз, Ўзбекистон Суперлигасида чемпион бўлган “Пахтакор” янги мавсумда ОЧЛни тўғридан-тўғри гуруҳ босқичида бошлайди.\nИшни бухороликларни хурсанд қиладиган трансфердан бошламоқчимиз – сюрпризга тайёрланаётган Даврон Файзиев яна қандай режалар тузяпти?


ЎзА - Президентимизнинг Андижон вилоятига ташрифи бошланди\n16.05.2019 12:59 Чоп этиш версияси\nПрезидентимизнинг Андижон вилоятига ташрифи бошланди\nЎзбекистон Республикаси Президенти Шавкат Мирзиёев жойларда амалга оширилаётган бунёдкорлик ва ободонлаштириш ишлари, ижтимоий-иқтисодий ислоҳотларнинг бориши, амалга оширилаётган бунёдкорлик ишлари, йирик лойиҳалар билан яқиндан танишиш ҳамда аввал берган топшириқлари ижроси билан танишиш мақсадида 16 май куни Андижон вилоятига келди.\nМамлакатимизда амалга оширилаётган ислоҳотлар натижасида вилоят ҳар томонлама ривожланди, шаҳар ва қишлоқлар обод бўлиб, аҳолининг турмуш фаровонлиги юксалди. Айниқса, саноат, қурилиш, фармацевтика, кичик бизнес ва хусусий тадбиркорлик, ижтимоий соҳаларни ривожлантиришда салмоқли натижаларга эришилди. Барча макроиқтисодий кўрсаткичлар бўйича ўсиш кузатилди.\n2018 йилда инвестиция дастури доирасида умумий қиймати 1,8 триллион сўмга тенг бўлган 411 та лойиҳа амалга оширилди, 12 мингдан ортиқ янги иш ўрни яратилди.\nХорижий инвестициялар иштирокидаги лойиҳаларни амалга ошириш ҳисобига 20,7 миллион АҚШ доллари миқдорида импорт ўрнини босувчи маҳсулотлар, Олтинкўл туманида йилига 33 миллион жуфт тиббий қўлқоп ишлаб чиқариш қувватига эга йирик корхоналар фойдаланишга топширилди.\nВилоятда 2018 йилда 211,2 миллион АҚШ доллари миқдорида маҳсулот экспорт қилиниб, белгиланган прогноз 124,2 фоизга бажарилди. Ишлаб чиқарилаётган маҳсулотлар Хитой, Жанубий Корея, Россия, Қозоғистон, Қирғизистон, Афғонистон, АҚШ, Ҳиндистон, Исроил сингари дунёнинг 15 дан ортиқ давлатларига экспорт қилинаётир.\nСув, электр таъминоти ва йўл қурилиш соҳасида амалга оширилган ишлар салмоқли бўлди. Жумладан, ўтган йили умумий қиймати 305,6 миллиард сўм бўлган 305 дона сув қудуғи, 1 минг 228 километр сув, 608,7 километр узунликдаги электр узатиш тармоғини қуриш, 670 километр узунликдаги ички йўлларни таъмирлаш ишлари бажарилди, 294 та трансформатор ўрнатилди.\nПрезидентимиз ўтган йилнинг 19-20 май кунлари вилоятга қилган ташрифида ижтимоий-иқтисодий ривожланиш жараёни, қатор йўналишлардаги ишлар, янги лойиҳалар билан танишиб, уларни амалга ошириш юзасидан топшириқлар берган эди. Ўтган вақт мобайнида ана шу топшириқлар ижросини таъминлашга алоҳида эътибор қаратилди.\n“Обод қишлоқ” дастури доирасида вилоятдаги танлаб олинган 50 та маҳаллада кенг кўламли қурилиш, ободонлаштириш ишлари амалга оширилди. Натижада қатор маҳаллалар намунали маҳаллага айлантирилиб, одамлар учун муносиб турмуш шароити яратилди.\nАндижон шаҳар Мустақиллик маҳалласидаги барак типидаги уйларда истиқомат қилаётган аҳолининг яшаш шароитларини яхшилаш мақсадида Хўжаобод туманидан 54 гектар ер майдони ажратилиб, янги “Мустақилликнинг 27 йиллиги” маҳалласи барпо этилди. Бу ерда 1000 та арзон намунавий уй-жой, 2 та мактаб, 2 та мактабгача таълим муассасаси, оилавий поликлиника, маданият маркази, қатор савдо ва хизмат кўрсатиш объектлари ҳамда 500 иш ўринли тикувчилик цехи бунёд этилди.\nИнвестиция дастурига мувофиқ 40 та мактабгача таълим муассасасида 97 миллиард сўмлик “Обод қишлоқ”, “Обод маҳалла” дастури доирасида 30 та муассасада 47,5 миллирад сўмлик қурилиш-таъмирлаш ишлари бажарилди. Бундан ташқари, маҳаллий бюджет маблағлари ҳисобидан 178 та мактабгача таълим муассасасида жорий, капитал таъмирлаш ва реконструкция ишлари амалга оширилди. Шунингдек, 2018 йилда 168 та хусусий мактабгача таълим муассасаси ташкил этилди.\nПрезидентимизнинг навбатдаги ташрифи давомида вилоятни янада ривожлантиришга қаратилган қатор лойиҳаларнинг амалга оширилиши, аввалги ташрифда берган топшириқларнинг ижроси, аҳолининг талаб-эҳтиёжлари билан бевосита танишиш кўзда тутилган.\nФ. УБАЙДУЛЛАЕВ, ЎзА


Антибиотиклар америкалик аёлнинг тилида “мўй ўсиши”га олиб келди\n22:22 / 06.09.2018\nАҚШда тилида “мўй ўсиб кетган” аёл даволанди. Science Alert нашрининг хабар қилишича, камдан-кам учрайдиган касаллик аёлда антибиотиклар қабул қилгандан кейин пайдо бўлган.\n55 ёшли аёл автоҳалокатдан кейин шифохонага тушган. Унинг оёғидаги жароҳат йиринглаб кетган. Инфекциянинг тарқалиши олдини олиш учун шифокорлар аёлга “Миноциклин” антибиотигидан бир неча инъекция киритишган. Бир ҳафта ўтгач аёлнинг тили қорайиб, сочга ўхшаш ўсимталар билан қопланган. Аёл кўнгил айниш ва бемаза таъмдан шикоят қилган.\nУни даволаётган шифокор Ясир Хамад 20 йиллик фаолияти давомида бундай ҳолатнинг биринчи марта гувоҳи бўлган. У карахт ҳолга тушган аёлни ушбу касаллик ваҳимали кўринишга эга бўлса-да, тузатса бўладиганлигига ишонтирган. Хамад аёлни бошқа антибиотикка ўтказгач, аёлнинг тили бир ойдан кейин яна аввалги пушти ҳолига қайтган.\nАёл учраган касаллик lingua villosa nigra ёки “қора тил” деб аталади ва кам учрайди. Тилдаги “мўйлар” аслида тилнинг сирти ташкил топган ипсимон сўрғичларнинг яллиғланиши ҳисобланади. Соғлом кишида уларнинг ўлчами тахминан бир миллиметрни ташкил қилади, касал одамда эса сўрғич 18 мм гача катталашиши мумкин. Уларда овқат тиқилиб қолиб, чирий бошлайди ва тил жигарранг-қора рангга киради.\nОлимлар ушбу касалликни нима келтириб чиқаришини ҳанузгача билмайдилар. Статистикага кўра, бу касаллик чекувчилар ва оғзининг гигиенаси ортидан яхши кузатмайдиган ёки оғизни чайиш учун ўта кучли воситалар қўлловчиларда пайдо бўлади. Ушбу касалликни даволаш учун турли усуллар қўлланади: бемордан кўпроқ суюқлик ичиш, чекишдан воз кечиш, тилни махсус чётка билан ювиш ёки унга ретиноидлар ёхуд салицил кислота суртиш талаб қилинади. Баъзида жарроҳлик аралашуви талаб этилади.


Қизиқчи Ҳалима Ибрагимованинг автомобилига ҳужум уюштирилди - Darakchi\nҚизиқчи Ҳалима Ибрагимованинг автомобилига ҳужум уюштирилди\nШОУ-БИЗНЕС 23.01.2017, 12:54\nҚизиқчи ва комик актриса Ҳалима Ибрагимова кеча тунда содир бўлган нохуш ҳодиса ҳақида маълум қилди.\n“Бугун тунда соат тахминан 00:03 ларда уйимда нохуш ҳодиса содир бўлди. Автомобилимга номаълум шахс томонидан зарар етказилди. Кўчамдаги камерамга тушиб қолган видеодан маълум бўлишича, бу ишни камида икки киши қилган”, деб ёзади Ҳалима Ибрагимова ўзининг Instagram`даги саҳифасида.\nҲалима Ибрагимова автомобилига айнан қандай зарар етказилгани ҳақида маълумот бермаган. У мазкур ҳодиса гувоҳларидан пул мукофоти эвазига маълумот беришларини сўраган.\nСалом Хайрли Кун яхшилар таниш ноташин урток ва тунда хужум киганлар....☺☺☺ хамма нарсани калта уйлаб билмий манга тейганлар‼арпела хом урдимми


By IxlosOrg on 07/27/2020 БОЛА ТАРБИЯСИ МАҚОЛАЛАР Фарзанд тарбиясидаги хатолар\nФарзандингизга ҳали мактабга бормасидан, кичкиналигиданоқ ўқиш-ёзишни ўргатинг. Закий болангиз борлиги учун ҳамма сизни мақтасин. Кундузлари вазифа беринг, оқшомлари вазифасини текширинг. Вазифасини бажармаса жазоланг. Кўчага ва ўйинга одатлантирманг. Кўчага чиқишни хоҳлаганда эса, буюк ғояси бўлган болаларнинг ўйинга сарфлайдиган бекорчи, бўш вақтлари йўқлигини айтинг. Мактабга боришни бошлагач, тепасида туриб дарс қилдиринг, уйга вазифаларини бажартиринг. Сизга кафолат бераман, болангиз мактабдан ва китобдан нафратланадиган бўлади.\n“Билағон Ўрхон” лақаби билан танилган, кўп китоб ўқийдиган “китоб кушандаси” бир кишини танирдим. Ҳар соҳада маълумотли бўлишга ҳавасманд, кутубхонасидаги китобларнинг кўплиги ва қатнашган заковот мусобақаларида қўлга киритган медаллари билан мақтанадиган, файласуфлар каби соч-соқолини ўстирган, асл касби антиқа нарсалар коллекционери бўлган ғалати одам эди. Коллекционер Ўрхоннинг Барно деган чиройли ва доно қизчаси бор эди.\nБилағон Ўрхон қизчаси ҳали гапиришни бошлар-бошламас “АВС” алифбо китобларини сотиб олди. Унга ўқиш-ёзишни ўргатиш орзу-ҳавасига берилди. Жажжи Барно бирон нарсалар ўрганганда отаси севинчдан қанот қоқиб учай дер эди гўё. Ёнига келганларга қизининг қанчалик ақлли эканини айтиб берарди. Одатда қизини чиройли ва ёқимтой бўлгани учун эмас, қисқа замонда кўп нарсани ўргангани учун яхши кўрарди. Қизалоқ ҳам ота севгисини йўқотмаслик ва уни хурсанд қилиш учун бор кучи билан ўргатган ҳарфларини ёдлаб олишга ҳаракат қиларди.\nБилағон Ўрхон болалигида “АВС” алифбосидан ўқиб ўрганган бўлиб, янги ўқитиш усули йўлга қўйилганидан бехабар эди. Ўша пайтлар мактабларда ўқиш ва ёзиш жумлалардан бошланарди. Билағон Ўрхон эса ҳарфларни ёдлатишдан бошлаган эди. Ҳар бир ёдлаган ҳарфи учун болани битта совға билан мукофотларди. Ҳарфлардан бўғинлашга ўтиш Барно учун анча қийин бўлди. Лекин закий ва зийрак қиз бўлгани учун бунинг уддасидан чиқа олди. Навбат рақамларни ёдлашга келганда бечора қизча бу рақамлар қандай қилиб саноқни ифодалашини ҳеч ақлига сиғдиролмади. Бу орада ёзиш машқлари ҳам давом этарди.\nБарно беш ёш бўлганда ўқиш-ёзишни биладиган бўлганди. Отаси уни мактабга беришга қарор қилди. Барнони ўзи билан мактабга олиб борди ва тўғри директорнинг хонасига кирди. Қизини ўқиш-ёзишни билишини, шунинг учун бирданига иккинчи синфдан бошлаши кераклигини айтди. Директор қизчанинг неча ёшда эканини сўради ва беш ёшдалигини эшитиб ҳайрон қолди. Стол устида турган китобни олиб, тўғри келган бир бетни очди ва “Қани қизим, шу саҳифани ўқичи, кўрайлик”, деди. Барно ҳеч тутилмасдан равон ўқий бошлади. Директор ҳайронлиги ва ҳайратини яширолмади, “Бу мўъжиза-ку!” деди. Билағон Ўрхон ғурур билан директорни тасдиқлади: “Ҳа, бу бир мўъжиза, менинг мўъжизам…”, деди.\nНавбат ёзишни текширишга келди. Директор: “Айтганларимни ёз”, деди. Барно айтганларини бирон хатосиз, дона-дона аниқ қилиб ёзди. Директор ўрнидан туриб, қизалоқнинг пешонасидан ўпиб қўйди ва “Машааллоҳ, кўз тегмасин!” деди. Қизалоқнинг отасини табриклади. Котибини чақирди ва барча ўқитувчиларни зудлик билан директор хонасига йиғилишларини айтди. Ўқитувчилар келишгач уларга Барнони таништирди. “Ҳурматли ўқитувчилар, беш ёшли ўқиш ва ёзишни биладиган доно қизчани кўриб қўйинг!” деди.\nБарнонинг довруғи қисқа вақт ичида атрофдаги мактабларга ҳам ёйилди. Навбат билан бу доно қизчани кўргани келдилар. Билағон Ўрхон бундай эътиборни кўриб, мағрурланарди. Қизига яна ҳам кўпроқ нарса ўргатиш учун кеча-кундуз меҳнат қилди. Шуҳрат топишга ўч бўлган ота Барнонинг руҳий соғлиги бузила бошлаганини фарқига бормади. Бечора қизалоқ миттигина бўйи билан иккинчи синф ўқувчиларининг ёнида гўдакдай эди. Болалар унга ўзга сайёрадан келган бир келгиндига қарагандай қарашар эди. Бу қизча кўча ва ўйин юзини кўрмагани боис танаффусларда ва жисмоний тарбия дарсларида ўзини қандай тутишни ҳам билмасди. Шу сабабли мактабга умуман мослашолмади, доим уйини соғинарди.\nМактабда дарсларни ўзлаштириши ҳам қониқарли ҳисобланмасди. Отасининг ўргатиш услуби билан ўқитувчининг ўргатиш услуби бутунлай фарқли эди. Ўқитувчи ўргатган нарсалари ҳақида саволлар берар, “нимага?” ва “нима учун?” каби саволлар билан болалардан изоҳлар талаб қиларди. Билағон Ўрхон эса ҳеч бундай нарсаларни қилмаган, қизига фақат ёдлатиб ўргатганди.\nБарно бир мунча вақт мактабдаги муаммоларини уйдагиларидан яширди. Отасининг ишончини ва севгисини йўқотишдан қўрқарди. Лекин минг афсус, митти вужуди бунча юкни кўтара олмади. Мактабга боришни ҳеч истамас, лекин буни тилга ололмасди. Уйқу ва ҳазм тизими бузилишни бошлади. Кечалари қўрқинчли тушлар кўрар, йиғлаб уйқусидан уйғонар, кейин қайтиб ухлолмасди. Еганларини қайт қилар, қорин ва бош оғриғидан шикоят қиларди. Бу шикоятлари сабабли Барнони педиатрга олиб боришди. Доктор уни текшириб, баъзи тестларни қилиб кўргач, руҳий ўзгаришлар борлигини ва руҳшуносга олиб боришларини тавсия қилди.\nРуҳшунос қизчага бир қанча тестлар қилиб кўргач, “Тузалиб кетиши учун сўзли терапия етмайди, дори билан даволаш керак”, деди ва уларни болалар психиатрига йўллади. Билағон Ўрхон эса буларни ақлига сиғдиролмас, қизига кўз теккан деб ўйларди…\nAvvalgi maqolaДафн қилиш тартиби ҳақида (2)\nKeyingi maqola Эй иймон келтирганлар (58): Бировнинг уйига киришда изн сўраш вожиблиги